text:
Sunt colados belle tres annos, fiamus in mesu de sa campagna eletorale pro sas ùrtimas eletziones regionales, cando in Casteddu est essidu a campu un’istùdiu chi annuntziaiat sa morte belle segura de 33 comunas sardas intro de mesu sèculu.
Non chi non mi essere seradu chi s’ispopolamentu lentu, ma sighidu de sos tzentros de s’internu esseret ormai unu fatu chi non si podiat istransire, ma sa cunfirma ufitziale, mancari intuida, pesat semper un’atinu prus mannu e una tristura chi cajonat dolu, finas in sa carena.
Connosco, finas pro su traballu chi apo fatu in 37 annos de vida bancària, meda de sas biddas chi sunt arrischende de si nche ispèrdere.
In sa Pranàrgia Tresnuraghes, Tinnura, Sàgama e Magomadas totus in pare contant cantu unu bighinadu mannu de Bosa: 2377 abitantes.
A bisu de sos datos de s’ùrtimu tzensimentu, in Magomadas b’at 596 abitantes, 213 in Sàgama, 272 in Tinnura, 1.296 in Tresnuraghes.
Sa popolatzione de custas biddas est semper de prus ismenguende, s’edade mèdia crèschet e sos giòvanos, chi non bi sunt o sunt cun sa valìgia in manu, emigrant chirchende de istare mègius e prus pagu a sa sola.
Si sa Pranàrgia pranghet, su Meilogu non riet: intro su 2025 arriscant de isparèssere Semèstene, sa bidda prus in abbas malas, e finas Pàdria, Giave, Boruta, Mara e Cherèmule, current sos matessi arriscos. Semèstene, comente giai naradu, diat dèpere isparèssere intro su 2023 e su 2025, Pàdria intro su 2034 e su 2036, Giave intro su 2036 e su 2038, Boruta intro su 2054 e su 2056, Mara intro su 2072 e su 2074. Cherèmule, in fines, diat divènnere unu biddatzolu pantàsima intro su 2084 e su 2086. In àteras zonas de s’ìsula si timet sa matessi sorte.
Est una preneta chi ponet pensamentu cussa chi essit a campu dae s’istùdiu “Comuni in estinzione”, acumpridu dae su Tzentru Regionale de Programmatzione, ghiadu cun s’agiudu de s’Universidade de Casteddu e chi atenet a totu sas biddas isolanas; istùdiu chi narat, a manera istatìstica cuncreta, chi s’ipòtesi ispopolamentu diat divènnere verdadera faghende pagu o nudda pro nde iscontriare sas càusas.
In tres annos pagu o nudda est mudadu. E puru dae sas polìticas lompent a s’ispissu reconnoschimentos in contu de su fatu chi custu siat, pro s’amministratzione regionale, su disafiu prus tostu. Non b’at, di fatis, una cajone ebbia, ma una filera de chistiones intritzidas in su tempus.
Meledende a prou, s’istùdiu istatìsticu contat una fine annuntziada. Totus ischiant chi a bellu a bellu, ma a manera sighida, custas biddas si ispopolaiant: nemos est dispostu a bìvere cando in unu logu si istat male.
Sas càusas sunt paritzas: medas sunt sas mancàntzias chi agiuant a creare in antis e a afortiare a pustis, sas resones de custa fuida dae sas biddas minores cara a sas tres àreas urbanas sardas (Casteddu Capitale, Terranoa e Tàtari), o finas cara a àteros chirros, fora dae Sardigna, gasi comente mustrat s’emigratzione giovanile fora dae s’Itàlia (chi est creschende) in chirca de unu traballu e de una vida sotziale cun prus dignidade.
Ma ite nde l’importat oe a unu pitzocu de abarrare in una bidda cun prus pagu de milli abitantes, non privadu de traballu ebbia, ma finas de sas istruturas mìnimas chi dant dignidade a ogni Comunidade?
Sena tzentros de vida sotziale, sena iscola, unu mèigu, una potecaria, una posta, una banca, unu tzìnema, una tratoria pro rebotare cun sos amigos, ite significu at sa vida? Abarrare diat significare subravìvere ebbia, non bìvere una vida “normale”!
Est dae meda chi non colo in Baradili, chi contat oe belle 90 cristianos: mi penso sa tristura e sa solidade de sos pagos giòvanos chi nche bivent in cue. Ma immàgino finas sa vida intristada de sos giòvanos de Ardauli chi de abitantes nde faghet 977, o de Soddì, chi est serente a su lagu Omodeo, chi nde contat 135, o de Boroneddu cun 173 residentes o de Tadasuni chi lompet a 184.
Sos paràmetros impreados dae s’istùdiu de Regione e Universidade sunt istados medas severos: ant chircadu de “lèghere” su venidore a manera iscientìfica, abaidende a su passadu; s’est osservadu, pro nàrrere, chi intro su 1951 e su 2011 in 33 comunas b’at àpidu un’ismenguadura de sa popolatzione de su 40%.
Sa partitzione geogràfica ladinizat 4 biddas chi arriscant sa morte in sa provìntzia de Casteddu, unu in Ogiastra e Terranoa-Tèmpu, 10 Tàtari e 15 in Aristanis. Custa ùrtima provìntzia, no in tames sa superfìtzie pitica sua, presentat su nùmeru prus artu de comunas in abbas malas!
S’at a pòdere mudare su chi est istadu averguadu in ipòtesi? S’ ‘ispera’ est chi s’istèndient, sena istentare, atziones de arressadura, si nono, sas ipòtesis formuladas s’ant a mudare in realidade. S’istùdiu acrarit chi su datu logradu balet como sena cambiamentos, comente si podet lèghere in sas relatas: “Sende chi no est una previsione, si podet acumprire a beru, cando in su tempus non si presentent fatos, atziones, interventos, cumportamentos locales o chi protzedint dae s’esternu, a manera chi si potzant mudare sas tentas averguadas cunforma a sas connochèntzia atuales”.
Sa partitzione istatìstica “temporale” de s’estintzione dàbbile de sas Comunas iscòbiat, in su primu grupu, duas biddas sa “desertificatzione demogràfica” de sas cales est calculada in prus pagu de 20 annos: Semèstene in su 2023-2025 e Monteleone Rocca Dòria in su 2029-2031.
In su segundu grupu in perìgulu de “estintzione” b’at 10 comunas: Padria, Giave, Montresta, Sorradile, Nughedu Santu Nigola, Baràdili, Soddi, Ula Tirso, Martis, e Armùngia, sa bidda de Emilio Lussu. Pro issos sobrat su tempus: ma non meda meda: intro sos 21 e 40 annos.
In sa de tres fascas b’at 14 biddas chi diant pòdere abarrare bòidas in sas domos e in sos caminos intro sos 41 e 60 annos: Boruta, Villa Verde, Anela, Esterzili, Aidomaggiore, Bortigiadas, Ruinas, Sìmala, Ardauli, Seulo, Villa S. Antonio, Asuni, Mara e Morgongiori.
In su de bator grupos, su de sas biddas chi podent contare galu in prus de 60 annos de vda nde agatamus 5: Ballao, Sini, Ussassai, Nughedu Santa Bitòria e Cherèmule.
Sa Sardigna, e custa ormai est una realidade cuncreta, sighit sena frenu a si isboidare finas in sos tzentros cun pagos perìgulos de estintzione. Annu cun annu sas istatìsticas bogant a campu sena piedade ismenguos de sa popolatzione finas in sas tzitades prus mannas.
Sa cajone de primore est de dare sena duda a sa crisi econòmica chi at privadu sas amministratziones pùblicas finas de sas resursas netzessàrias pro poderare, nessi in parte, sos servìtzios de base (guàrdia mèdica, postas, potecaria, banca, iscola elementare, mèdia e superiore).
Sena faeddare de sos collegamentos cun sas biddas o tzitades prus mannas chi sunt pagos o sunt ausentes de su totu, o de sos ispàtzios culturales chi in sos tzentros minores no esistint. S’ispopolamentu est unu fenòmenu chi s’irraighinat in resones cumplessas chi a las isboligare in nùmeros no est fàtzile. Agradèssere a bìvere in unu logu e non in un’àteru dipèndet dae un’oferta de “prodotos” chi non si limitant a sos gasi narados servìtzios de base.
Sa cajone de primore de s’isboidamentu est mescamente sa mancàntzia de su traballu, in primis cussu pro sa gioventude, chi ispinghet a andare a lu chircare in àteros logos. Una de sas fatias pro lu cumbatare diat devère èssere a agiuare a manera cuncreta su traballu in loco: movende dae un’aficu nou de sos giòvanos pro sa massaria, artisanadu e de sas traditziones locales, cun s’agiùnghida de una valorizatzione noa de su territòriu mirende a sa richesa naturalìstica, archeològica e turìstica.
Pro fàghere custu at a èssere pretzisu a pònnere in pare non sa polìtica regionale ebbia, ma finas cussa natzionale e europea. A pònnere dinare in s’annoamentu econòmicu de sas zonas internas est interessu de totus, Europa incluida, ca sa disgeniadura chi est ormai a campu diat èssere unu dannu sena ischitimentu, non in campu regionale ebbia.
Amigos istimados, mi creo chi sos candidados a su guvernu regonale imbeniente diant dèpere mòvere, dae sos programma issoro, dae custos cunsideros, narende a manera crara a sos sardos ite disìnnant a fàghere pro istransire sa morte segura non de sas biddas minores ebbia, ma finas de s’economia intrea de s’ìsula nostra.
Petzi fraighende oportunidades noas pro sa gioventude (sa zona franca, si mai s’at a otènnere at èssere sa locomotiva tragadora), petzi torrende a iscobèrrere sas galanias mannas de su territòriu nostru (sas zonas internas nde sunt ricas), amus a pòdere torrare a dare non alenu a tzentros chi in passadu sunt istados de importu mannu ebbia,
ma a dare importu a totu un’ìsula cun una bisura torra digna, in ue a bìvere non siat petzi a subravìvere.
Un’ìsula in ue torrent sos giòvanos giai emigrados, in ue sa natalidade torret a crèschere, in ue torret a nàschere sa vocatzione nostra agrìcola, artisanale, culturale e turìstica; una Sardigna in ue sos giòvanos nostros potzant cumpètere, a armas parìviles, cuns sos fedales issoro europeos e, fieros, potzant nàrrere chi sa Sardigna, pro nche bìvere, est su logu mègius de su mundu!
Sa Sardigna s’at a pòdere torrare a pesare petzi si amus a èssere totus unidos…totu paris!


c: text/html

text:
In allegato a Il Sole 24 Ore venerdì 8 Aprile 2022
A cura di Gabriele Sepio; Ilaria Ioannone; Marina Garone; Jessica Pettinacci; Alessandro Mancino; Vincenzo Falabella Presidente di Fish Onlus; Roberto Speziale Presidente Nazionale Anffas; Alessandro Palazzotti Presidente e Direttore Nazionale Special Olympics; Massimo Rolla Coordinatore Centro Studi Fish Onlus; Paolo Bandiera Centro Studi Fish, Direttore Affari Generali AISM; ; Salvatore Nocera; Fabio Venanzi; Matteo Prioschi; Andrea Mancino; Giorgio Gavelli; Maurizio Caprino; Mauro Pizzin; Barbara Massara

robotstxt: allowed

filter: keep


text:
In sos primos annos de su ‘500 naschen sas primas iscolas de gramàtica. In prus su cuntzìliu de Trento aiat apostivigadu chi preìderos e paras depian àere una cultura prus frima e trovuca.
Ma a cara a sa mitade de su sec. XVI, in d-una Sardìnnia pòbera, analfabeta, innorante, atzotada dae sa dominassione cadelanu-ispanniola, sachetada dae sa Contrarifroma tridentina, afrizida dae sas iscorrerias de sos saracinos, afachilada dae s’apeste, dae su colera e dae sas carestias – una Sardìnnia chi podiat intèndere dae atesu ebbia s’arrastu de su Rinaschimentu italianu – est in custa Sardìnnia chi comintzat a s’ischidare sa cussèntzia de su tempus coladu sou e s’artivesa de èssere sardos.
In custa pintura de s’ìsula, depimus nàrrere gràssias a s’abocadu casteddaju
“Sunt autem duæ præcipuæ in ea insula linguæ, una qua utuntur in ciuitatibus, et altera qua extra ciuitates. Oppidani loquuntur ferè lingua Hispanica, Tarraconensi seu Catalana, quam didicerunt ab Hispaniis, qui plerumque magistratum in eisdem gerunt civitatibus, alii uerò genuinam retinent Sardorum linguam”
Ma est acalaizu prus a trigadiu, cando in Sardìnnia comintzan a nàschere sos primos cullèzios e iscolas de sos Gesuitas, chi sa chistione de sa limba comintzat a nd’essire a pizu prus a forte. A sa fine de su sec. XVI su Cadalanu nd’essit limba de sa polìtica e de s’aministrassione; su Castillianu – sa limba de su re – nd’essit limba de sa cultura e de sa literadura. E su sardu? Su sardu a sa zente, postu a banda.
In custa situassione, unos de sos primos chi at dadu una manu de azudu a sa limba sarda est de tzertu su canòligu tataresu Gerolamo Araolla (1542 – 1615 ca) chi fundat una limba sarda poètica, cun su reminu de pònnere su sardu a su matessi livellu de s’ispanniolu e de s’italianu. Est de su 1597
In sos primos annos de su 1600 sos cullèzios de sos Gesuitas de Casteddu e de Tàtari nde sun pesados a Universidades e s’ispanniolu benit limba faeddada in sas universidades. Non su cadalanu, non s’italianu e prus pagu de totu su sardu.
In cussos annos, un’àtera frigura de importu mannu pro s’istùdiu de sa limba sarda est su preìderu orgolesu Zuanne Mateu Garipa (1580-1640). Impreande una bariedade tzentrale, in su 1627, iscriet su
“Las apo voltadas in Sardu menjus, qui non in atera limba pro amore dessu vulgu […] qui non tenjan bisonju de interprete pro bilas declarare, & tambene pro esser sa limba Sarda tantu bona, quantu participat dessa Latina, qui nexuna de quantas limbas si platican est tantu parente assa Latina formale quantu sa Sarda”.
Sa bidea sua, cun custu libereddu, fit cussa de azuare sas pitzocas de Baunei e de Triei, filicrèsias suas, a lèzere e a connòschere sa vida de sas santas e de sas vìrzines, exsemplos admirabiles, necessarios ad ogni sorte de persones, qui pretenden salvare sas animas insoro, chena s’intramèdiu de àteras limbas.
Giuanne Andria Simone Contini (Maracalagonis 1581-1647), connotu comente nòmene devotu de Salvador Vidal, nòmene chi aiat leadu cando fut intradu in s’Ordine religiosu de sos Minori Osservanti, e Pedru Pisurzi (Bantine-Pattada 1707–1796) sun ateras duas friguras de fundamentu po s’istoria de sa limba sarda. Ambos religiosos, sun bívidos in duos séculos lacanantes. Vidal a cara de sa fine de sa dominassione ispanniola, Pisurzi a s’abreschida de cussa sabàuda, a su comintzu de sa segunda italianisadura de sa Sardinnia (sa prima est de acolostiare in su tempus de sa dominassione pisana e genovese, in su Mesuevu de bàsciu). Vidal fut de su cabu de giosso, Pisurzi de su cabu de susu. Vidal si dat ite faghere po mustrare sa fidelidade mazore de su sardu a su latinu, in cunfrontu a sas ateras limbas romanzas. Pruscheàteru in cunfrontu a s’italianu e a s’ispanniolu. Mancari esserat de su cabu de giosso, Vidal iscriet in logudoresu puite pentzat chi cussa limba siat prus galàna e prus crara in cunfrontu de su campidanesu e chi diat aer perdidu sa fidelidade sua a su latinu pro more de essere cundida dae medas ateras limbas e divrescias culturas batidas a Casteddu cun s’anda e beni de su portu. Pisurzi bivet e iscriet in d-unu mamentu inue s’italianu chircat de si leare logu a su postu de su castiglianu chi, a parre sou, at sighire a essere sa limba pius de àlchida, chi at innerbiare “su logudoresu de sa cantones suas cun d’unu léssicu e patterns sintàticos medas bias isparidos e bennidos medas raros in su sardu de oe.” 11
Ma su primu istùdiu sistemàticu susu sa limba sarda lu depimus a Matteo Madao (o Madau, Otieri, 1723-1800). In su tribàlliu de Ripulimento della lingua sarda lavorato sopra la sua analogia colle due matrici lingue, la greca e la latina Madao assumat prus de 120.000 peràulas sardas chi segundu issu aian raighinas gregas e latinas, cun s’idea de mustrare cantu sa limba sarda esserat antigòria e cantu bisonzu aiat de àere unu còditze literàriu. In s’àteru lìberu de importu mannu de Madao, Le armonie de’ Sardi, s’autore faghet una chirca trovuca susu sa poesia e de su cantu populare in Sardìnnia. In d-unu mamentu istóricu inue sos Savoias chircaian de che ponner s’impreu de s’ispanniolu cun s’italianu – gràssias fintzas a sas faínas de sos gesuitas e de sos iscolòpios – agatamos Pedru Giuanne Cubeddu (Pattada 1749-1829), menzus connotu cun su nòmene de Padre Luca Cubeddu, pròpiu unu iscolòpiu, chi però in cussu tempus istòricu at sighidu a cumpònnere òberas in logudoresu, lende ispirassione dae sos clàssicos latinos e dae sa zente sua e chi nos at lassadu un’eredade chi nos at azuadu a afortigare s’identidade isulana cundinde sas fainas literàrias regionales finas a dies de oe. Ma su primu istudiosu chi proat a iscrìere sa prima gramàtica sarda est Pitzente Remundu Porru (Biddanoafranca, 1773-1836). Tantu est beru, in su 1811, iscriet Il saggio di grammatica sul dialetto sardo meridionale e in prus su Dizionariu sardui-talianu, chi a parre nostru mustrat de èssere sa prima anàlisi dialetològica de una bariedade de sa limba sarda. A coa de su XVIII sec. e a su comintzu de su XIX sa limba italiana leat sèmpere prus logu in sa vida de sos sardos.
E Porru iscriet custu tribàlliu “per agevolare in qualche modo a’ Sardi giovanetti lo studio della Toscana favella […] dal che speriamo ridondare un non mediocre giovamento alla scolaresca gioventù”.12 Duncas su chi cheriat mandare adenanti Porru fit cussu de impreare su sardu pro conduire sos sardos a sa limba italiana. Annos prus a tradu intopamos un’àtera frigura de importu mannu pro sa limba e sa cultura sarda. Su canòligu de Piaghe Zuanne Spano (1803-1878), òmine de cultura manna, comintzat a istudiare sa Sardìnnia mirènde-la pro mèdiu de milli lentes divressas: istòria, limba, archeologia, etnologia, glotologia e comintzat a pentzare a una limba sarda nassionale, cun fundamentu de sos dialetos logudoresos de cabu de susu.
In su 1840 pùbricat s’Ortografia nazionale sarda, ossia gramatica della lingua logudorese paragonata all’italiano e in su 1852 su Vocabolario italiano-sardo e sardo-italiano. Spano est unu de sos connoschidores prus mannos de sas bariedades de sa Sardìnnia proite andaiat dae bidda in bidda pro istudiare sos faeddos de su logu assumende cantidades mannas de materiale. In su 1840 at fatu fintzas una Carta della Sardegna secondo i suoi dialetti. Totu tribàllios fatos dae Spano chi sun istados pro annos meda puntos de atopu pro dialetòlogos e filòlogos de cussos tempos.
S’aerru chi at fatu su canòligu fut cuddu de no àere impreadu unu mètodu iscientìficu rigorosu. Andande adenanti cun su tempus, custa cosa at fatu pèrdere de balore su tribàlliu de Spano, ca in pagos annos fit coladu dae sa linguìstica diacrònica tedesca, chi nde fit essinde a pizu, cun d-unu mètodu filològicu pretzisu, chi est bènnidu puntu de apozu pro totu sos istudiosos de su tempus benidore.
Sos linguistas istòrico-cumparativos de sa limba sarda sun totu de s’iscola tedesca: Friedrich Diez (1794-1876), su fundadore de sa linguìstica romanza, at fatu de ghia pro su primu istùdiu istòricu-cumparativu susu de su sardu, sa tesi iscrita dae Nicolaus Delius(1813-1888) e presentada a Bonn in su 1866: “Il dialetto sardo del XIII secolo” (Der sardinisches Dialekt des XIII Jahrhunterts , Bonn: A. Marius).
Un’àtera faina de importu mannu est cussa de Gustav Hofmann “La parlata Logudorese e campidanese” (Die logudoresische und campidanesische Mundart, Marburg: R, Friedrich). Dae custu tribàlliu nd’essin a pizu àteros tribàllios de zudu, tantu chi Hofmann est cunsideradu dae totus su babbu mannu de sos tribàllios modernos de linguìstica istòrica sarda
Ma est cun
Àteros linguistas, glotòlogos, e dialetòlogos de importu pro sa limba sarda de su XX sec. fun:


text:
Informazioni sull'opera
Risposta a Costantinu Sanna
Salvatore rispondet a puntinu
a Costantinu cun sa pinna sua
pro chi sa tua allenes un’apena
e sena presse camines pianu,
ses antzianu e briu tenes pagu
sos pes a tragu moves cun suore.
A puntinu rispondet Salvatore
cun sa c’at pinna sua a Costantinu,
Salvatore rispondet a puntinu
a Costantinu cun sa pinna sua,
Pro chi allenes apena sa tua
e camines pianu, presse sena,
pro chi sa fua allenes un’ apena
e sena presse, camines pianu,
as pagu briu, ca ses antzianu
cun suore sos pes moves a tragu
e, c’anzianu sese, briu as pagu,
a tragu cun suore moves pes(e),
as pagu briu c’antzianu ses(e)
a tragu cun suore sos pes moves,
prus minore e umìle a esser proves
e cun rispetu trates dogn’amigu.
Naras chi tue che massaju antigu
pane de trigu regalas a totu,
ca l’as connotu dae sos minnannos.
E pannos giughes de mastru ‘e iscola
e che tale, a sa sola ti ses postu
ma, rispostu no t’an ca male imparas.
Che antigu massaju, tue naras
chi regalas a totus pan’ e trigu,
naras tue, chi che massaju antigu,
pane de trigu regalas a totu
ca dae sos minnannos l’as connotu,
e de mastru ‘e iscola giughes pannos
ca l’as connotu dae sos minnannos
e pannos giughes de mastru ‘e iscola,
e che tale, ti ses postu a sa sola,
ma, si non t’an rispostu, imparas male
e ti ses postu a sa sola, che tale,
ma, male imparas si no t’an rispostu
e si cussos no t’ana currispostu
ateros chi t’iscurtene nd’agates.
Prus minor’e umìle a esser proves
e dogn’amigu cun rispetu trates.
O ti cumbenit chi s’alunnu fates,
t’adates da nou a imparare
e lass’istare a dognunu su sou,
e su ch’est tou ti costoi solu
sen’oriolu d’anzena cadrea,
lea su tempus comente ti ènidi.
O, chi fates s’alunnu ti cumbènidi,
a imparare da nou t’adates,
o ti cumbenit chi s’alunnu fates,
e t’adates da nou a imparare,
a dognunu su sou lass’istare
e ti costoi solu su ch’est tou,
a dognunu lass’istare su sou
e su ch’est tou ti costoi solu,
sena d’anzena cadrea oriolu,
coment’ ènit su tempus ti lu lea,
sena oriolu d’anzena cadrea,
lea su tempus ti enit comente.
A su chi naro deo pon’in mente
e non t’illudas chi sias perfetu.
Prus minor’ e umìle a esser proves
e dogn’amigu trates cun ‘rispetu.
Si sa etzesa t’est poninde apretu
deretu in d’ogni logu semper passa
e lassa sos aciacos a un’ala,
de s’iscala ‘e s’ischire piga in chima
e ti frimma arrivadu che ses cando,
tando, cuntentu ti corca e ti pesa.
Si t’est poninde apretu sa etzesa,
semper in dogni logu passa eretu,
si sa etzesa t’est poninde apretu
deretu in dogni logu semper passa,
e sos aciacos a un’ala lassa,
e piga in chima ‘e s’ischire in s’iscala
che lassas sos aciacos a un’ala,
de s’iscala ‘e s’ischire piga in chima,
e cando arrivas, inie ti frima,
e cuntentu ti corca e pesa tando
e inie ti frimma, arrivas cando
tando, ti corca e ti pesa cuntentu.
Ca pro semper restare det s’ammentu
de su tou poeticu caminu.
A Costantinu, cun sa pinna sua
Salvatore rispondet a puntinu.
In s’ispera ‘e nos bider cantu prima
retzi saludos d’istima sintzera,
cantu prima ‘e nos bider in s’ispera
retzi saludos de sinzera istima.


text:
“Desizu” de Teresa Serra de Tzaramonte
Teresa Serra -Nata a Chiaramonti nel 1939, s’est fata connoscher pro poeta a femina manna, mancari sa poesia l’esseret apida in coro, creo , da-e sempre e tenet remonida una cantidade manna de poesias chi at iscritu. Est de su parentadu de Bainzu Cossiga, duncas bena poetica chi ‘enit da-e tesu. In custos ultimos annos at partetzipadu a rassegnas e ateras manifestatziones poeticas in diversas biddas e at retzidu diversos riconnoschimentos.
Sa poetessa, abbaidende sa variedade de su mundu criadu dae Deus
sentit chi issa est impotente a lu dipinghere comente apparit a sos ojos. S’avreschida o s’aurora, sos montes e sos prados cun sos fiores, totu issa diat cherrer pintare, ma ischit gia chi no bi la podet fagher e tando forsis faghet bene a s’accuntentare comente ant fatu santu Franziscu e medas poetas a lodare Deus pro su c’at fattu (Anghelu de sa Niéra)
Desizu
Cherio esser deo unu pintore
pro pintare su chelu e-i su mare
sas alvures sos montes e-i sos fiores
pro a tie Signore a ti lodare.
No b’at cosa pius bella de s’aurora
ca su colore faghet su signale,
parent fiamas de amore
currede sa notte cun sa die a s’abratzare.
No b’at pinzellu chi fetat furore
pro leare su colore a pintare
ca est sa manu de su Creadore
chi resessidi a ti fagher gosare.
Copiare a Deus? Ma tue ses minore
puru si ti cheres impignare
ca chelu e mare cambian colore
ogni mamentu; custu no si podet aer.
Est inutile gai troppu amore
a ti sighire no bi la podet fagher,
a sa meraviglia de su Criadore
mancu si est Giotto a si bi proare.
Custu disizu meu no at solte,
su criadu no lu poto pintare.
gia so sigura e lu chelzo folte
de de cumpeter cun tegus Segnore,
non b’at de inghiriare,.


text:
Repùblica de is bananas
In sièntzias polìticas, Repùblica de is Bananas est unu trèmene chi descriet unu paisu politicamente instàbile cun un'economia chi dependet dae is esportatziones de produtos e risursas limitadas, comente bananas o minerales. In su 1904, s'autore istadunidensu O. Henry aiat coniadu su faeddu pro descrìere a s'Honduras e paisos a curtzu suta isfrutamentu econòmicu de impresas de Istados Unidos, comente sa Unite Fruit Company (oe in die Chiquita Brands International).[1] Tìpicamente, una Repùblica de is Bananas tenet una sotziedade cumposta de classes sotziales apigiadas a s'estremu, ingenerale una classe traballadora manna pòbera meda e una classe guvernadora plutocràtica, cumposta de afaristas, polìticos e élites militares.[2] Sa classe guvernadora controllat su setore primàriu de s'economia peri isfrutu de su traballu;[3] duncas, Repùblica de is Bananas benit a èssere unu trèmene peorativu pro descrìere a una oligarchia servile, chi favoressit e apoderat, suta retzida de dinari e corrumpidas, s'isfrutamentu de su laore de prantedos in iscala manna, mescamente cultivos de bananas apuntu.[4]
Una Repùblica de is Bananas est un'istadu cun un'economia capitalista de istadu, in ue s'istadu etotu est gestidu comente un'impresa cummertziale privada a benefìtziu esclusivu de sa classe guvernadora. Tale isfrutamentu est permìtidu dae sa collusione intre s'istadu e is monopòlios econòmicos favorèssidos, in su cale su benefìtziu derivadu dae s'isfrutamentu privadu de terras pùblicas, est propiedade privada, mentras is dèpidos a càrrigu sunt responsabilidade finantziera de su dinari pùblicu. Un'economia isbalantzada aici abarrat limitada dae unu isvilupu econòmicu disuguale intre tzitades e agros e fatu·fatu mìnimat su pòdere de achirida de moneda natzionale a cunsighidu de s'isvalutatzione, faghende su s'istadu inelegìbile pro retzire agiudos de crèditu internatzionale.[5]
Caraterìsticas assotziadas[modìfica | modìfica su còdighe de orìgine]
- Collusione intre istadu e interèssios monopolìsticos, in ue is profetos podent èssere privatizados e is pèrdidas sotzializadas;
- Isvalutatzione de sa moneda;
- Cleptocratzia;
- Farta de una democratzia cumprida, cumpetitzione polìtica chi no esistet o petzi de fatzada, imbòligos eletorales e controllu forte de su guvernu subra de sa libertade de espressione;
- Corrutzione generalizada e ispainada, massimamente in su guvernu e in sa amministratzione pùblica;
- Farta de trasparèntzia, controllu e vìnculos legales subra de s'operadu cosa sua, farta de contradditòriu intre tzitadinàntzia e amministratzione pùblica, impossibilidade de cramare in giudìtziu pro tutelare is interèssios pròpios a banda de is tzitadinos;
- Iscuncordàntzias fortes intre is situatziones de deretu (cuntentu de is leges vigentes) e is situatziones de fatu (comente sunt in beridade aplicadas);
- Sistema giuditziàriu non cunforme, chi non reprimet is reatos de is poderosos corrutos, ma imbetzes est collusu cun issos;
- Impreu irresponsàbile de su dinari pùblicu, cun cunsighentes gastos enormes e farta de servìtzios essentziales pro is tzitadinos;
- Politzia corrùmpida e non cunforme in sa reprimida de su crìmene;
- Classe polìtica s'ispissu collusa cun su crìmene organizadu, mescamente cun su narcotràficu;
- Coidadu iscassu o ausente a s'amparu de su deretu de su traballu e a s'amparu de s'ambiente;
- Presèntzia de disugualidades fortes e ingiustìtzias sotziales e ispainadura arta de fenòmenos illegales e de discumbèniu sotziale (traballu nieddu, traballu de is minores, isfrutamentu de sa prostitutzione, produtzione e tràficu de droga) e disinterèssiu a banda de s'Istadu in contu de is problemas de sa populatzione;
- Ausèntzia de meritocratzia in s'atzessu a is càrrigas pùblicas, clientelismu e nepotismo ispainadu.
Riferimentos[modìfica | modìfica su còdighe de orìgine]
- ↑ (EN) O. Henry, Cabbages and Kings, Doubleday, Page & Company, 1904.
- ↑ (EN) White, Richard Alan, The morass : United States intervention in Central America, New York : Harper & Row, 1984.
- ↑ (EN) Big-business greed killing the banana., in highbeam.com, 24 maju 2008. URL consultadu su 16 ghennàrgiu 2022 (archiviadu dae s'url originale su 17 ghennàrgiu 2013).
- ↑ (EN) Big-business greed killing the banana., in highbeam.com, 24 maju 2008. URL consultadu su 16 ghennàrgiu 2022 (archiviadu dae s'url originale su 17 ghennàrgiu 2013).
- ↑ (EN) CHRISTOPHER HITCHENS, AMERICA THE BANANA REPUBLIC, in vanityfair.com, 9 santugaine 2008.


text:
Lassendi sa bidda de Ceràxius e fendi una pariga de chilòmetrus de arruga bianca bia a Sestu, si lompit a su sartu de Santa Rosa. Unu de is terrinus de su logu arricit unu parcu piticu de olia, unu logu de forrogus archeològicus e una cresiedda fraigada in tempus prus apresiaus.
Segundu circas de pagora in s’arcivu, giai in su 1350 nci fiat una Ecclesia Sante Rose de Sextu chi donaiat sa dèxima a sa Càmera Apostòlica. Un’atru testimòngiu de s’esistèntzia sua nc’est in su scritu Triumpho de los santos de Reyno de Cerdeña, aundi s’autori de su Sexentu Dionigi Bonfant scòviat s’esistèntzia, “antiguamente”, de una “Yglesia de S.Rosa” chi fiant aturaus sceti is fundamentus. A pustis de sègulus de scarescidròxiu, in su 1946 una truma de fielisc erexinus aiat scioberau de fraigai una crèsia po Santa Rosa, pròpiu in cuddu logu aundi segundu is contus, nci fiat giai sa crèsia in su passau, ma aturat ancora pagu seguru de cali Rosa fiat, biu chi in is fontis nci ndi funt a su mancu tres: santa Rosa da Lima, santa Rosa tertziària francescana de Viterbo e santa Rosa màrtiri sulcitana, sa prus probàbili po is studiosus.
Sa prima perda de sa crèsia noa dd’ant posta su 21 de su Mesi de Argiolas de cussu annu e totu, cumenti arremonit sa crònaca de su canònigu Felice Putzu, ma is traballus si fiant arrèscius pagu a pustis e funt torraus a cumintzai sceti in su 2012, in su petantis de unu progetu de aconciadura de totu su logu.
Candi fiant scorrovonendi po is fundamentas, ant agatau duas monedas, una de Valentiniano III (435-455 p.C.) e un’atra de Trasamundo (469-523 p.C.), inditadoris bonus meda po contai de s’ùrtimu tempus de impreu de cussu logu in su tempus antigu.
S’edifìtziu est a naviada ùnica, cun pranta a cruxi latina; in sa parti de innantis nc’est unu portali cun arcu a totu sestu cun a pitzu una ventanedda tunda e unu campanili a vela.
Aintru est caraterizau dae una passerella de linna, chi dae s’intrada ghiat bia a s’àbsidi, fraigada po permiti de castiai unus de is elementus scavannaus in is forrògunus (fatus puru a s’inforas de s’edifìtziu) chi ant torrau medas repertus de tempus diferentis e in manera particulari a su tempus tardo-pùnicu (III sègulu a.C.), a su tempus romanu-republicanu (II sègulu a.C.) e a su tempus bàsciu-medievali (XIII-XIV sègulu p.C.). Intre cussus, est de interessu mannu una gisterra, de tempus pagu seguru, de arenàrgiu amantau de cocciopesto, a bisura de campana chi fiat prena in su tempus modernu cun tres sterrimentus diferentis, chi ant donau, in prus de is repertus de su tempus bixinu, puru atrus de su tempus medievali e unu trancafilu de perd’e cracina fortzis torrau a impreai dae su tempus tardo-imperiali.
A s’inforas de sa crèsia, a presu de s’intrada de sa parti manca, ant agatau medas arrestus de ossus umanus. Cussus fiant postus, fortzis a pustis de sa aconciadura de atrus interrus, a intru de una tumbade perda “a cascioni” in paris cun trexi concas postus de manera ordinada in totu s’oru de aintru. S’amannitzu de su mortu est sceti binti vagus de cullana de pasta de bìdriu,
In prus est puru bogau a foras unu ambienti retangulari aundi ddoi est una vasca semicirculari pratzia in duus, cun scaleris, sa cali funtzioni fortzis fiat alliongiada cun calincuna atividadi artesanali poita a fundu nci funt duas coppelle de scolu. Ingunis aintru ant agatau unus arrogus de màrmuri cun iscritzionis funeràrias de lìngua latina chi benint fortzis dae interrus cristianas de su tempus tardo-antigu (V-VI sègulu d.C.).
Pagu a tesu de sa crèsia ant agatau puru unu putzu, chi funt studiendi ancora, chi po is simbillantzas cun su putzu de Cùcuru Nuraxi de Sètimu e s’agatadura ingunis a presu de unus manufatus de perda e ceràmica de is sègulus XII-X a.C. iat a podi pertocai a su tempus nuràgicu.


text:
Est cumentzau unu progetu nou de Radio X. Ge’ ddu scieis chi s’arradiu nosta est un’arradiu chi xircat sempri de ponni impari assotzius, artistas, genti de geniu po contai ita est buddendi in sa pingiada casteddaia: custa borta boleus contai storias, storias de timi. Dd’eus tzerriau Spaventose Frequenze. Ita est? Duus registas de duas cumpangias de teatru (Elio Turno Arthemalle de Teatro Impossibile e Valentina Fadda de Batisfera), si funti pigaus a scientis dexi circadoris de istorias sutzedias in Casteddu. Funti storias de i-cussas chi si còntant a boxi bascia, a su noti, storias de duenas e aremigus: cussas chi cummentzant sémpiri a sa propriu manera: “labai chi cussu chi si contu imoi est sutzediu diaderus…”
Donnyunu de nosus ndi connoscit a su mancu una pariga: domus maladitas, genti chi bis oi e cras ti nanta chi as biu calincunu chi est giai mortu de dexi annus, cosas sparessias e aparessias in atrus logus, boxis a de noti, mazinas, bisus te tempus benidoris…
Donnya storia at a tenni unu logu suu (depit essi unu logu connotu de is casteddaius), unu contadori o una contadora (chi funti cussus chi ant biu cun is ogus insoru su spantu), e una scantu attoris chi arrecitant is partis prus fortis.
Su traballu at a sighiri fintzas a su mesi de gennargiu: immoi funt arregollendi storias, intervistas, connoscendi genti. Apustis at a tocai a iscriri, a ponni musigas, sonus, boxis. Cun s’annu nou cummentzaus a ddas donai in s’arradiu. Si si boleis agiudai cun calincunu contu (depit essi cosa sutzedia diaderus), si podeis circai in s’arradiu e totu, e si torraus gratzias de imoi. No’ scieus ancora ita eus a contai: cun siguresa, nd’eus a scarraxai cosas de casteddu chi nisciunus scidi o chi nisciunus at tentu ancora su coru de contai pubricamenti. Prontus seis? Nosus seus giai a pilurtza pesada….


text:
fidài , vrb: fidare, firai Definitzione crèdere, giare fide; lassare a unu o una cosa chentza dhi giare atentzione a sa sighia, chentza dha castiare, chentza pentzare in su malu; nàrrere o giare a ischire cosa a persona chi si credet segura, chi giughet capia, chi mantenet su segretu Sinònimos e contràrios intregai Maneras de nàrrere csn: fidare una cosa in manos de unu, fidare a unu cun àtere = intregai, lassai una cosa a unu, lassai a unu cun carchi àteru (pruscatotu pro dhu castiai); est malu fidare a… = no fait a si fidai de…, est perigulosu a…; fidai is pudhas a marxani = pònnere su grodhe a tentare sos anzones, comporare casu dae sos sórighes, chircare seguresa o bene in chie ti traighet, in chie tenet s’iscopu de ti fàghere male Frases ello cun chie mi cherzo fidare, giaghí fide in nisciunu si agatat?! (P.Pisurzi)◊ comintzas s'anzone a lusingare si si fiderat chi t'intrat in manu (Carta)◊ no ti fides in cussa nae ca si che podet segare! ◊ nosu bellus e prexaus ca tenaiaus una poriga de iscudus allogaus… bai e fidadidha! ◊ no fait a si fidai de sa buca a su nasu ◊ como su pisedhu za ch'est mannu e abbistu e faghet a li fidare sa màchina 2. lah chi no dhu fidis a Cappai, sinò in pagu tempus ti dhu mànciat! ◊ tenia cosa in su fogu, mi so fidada e brusiada mi ch'est ◊ pro ti àere fidadu unu mamentu ses diventada un'ebba rude! ◊ no faghet a fidare sa laghinza, ca si ch'essit de su cunzadu ◊ su mastru at fidadu sos pisedhos solos e si sunt totu postos a brincare ◊ custa criadura no l'at fidada un'iscuta, a sa mama, timindhe chi si che andhet 3. si as bisonzu de cossizos, abbàida cun chie ti fidare! Sambenados e Provèrbios prb: a cani chi papat cinixu no dhi fidis su lardu Ètimu itl. Tradutziones Frantzesu avoir confiance, confier Ingresu to trust, to entrust Ispagnolu confiar Italianu fidarsi, affidare Tedescu sich verlassen auf + Akk., anvertrauen.
incumandài , vrb: incumandhare, incumannare, incumendhare, incumentare Definitzione pedire calecuna cosa coment'e a praxere, prus che àteru un'amparu, o de badrare a unu o calecuna cosa de unu male, pònnere calecuna cosa, a ccn. o su si pònnere in manos de ccn. po amparu, po méngius seguresa; fintzes ordinare, giare órdine de comporare, de fàere, de imbiare cosa a cómporu Sinònimos e contràrios acossai, arrecumandai, impreigare, incumbentzai / avincare Frases prega dae coro, t'incumandho! ◊ Cristos in sa rughe si est incumandhadu a s'Eternu Babbu ◊ cunsidera chi Deus piedosu ti at un'ànima sola incumandhadu ◊ ànghelu de Deu, m'incumandho a tie! ◊ a Deus incumandho colpus, coro e ànima! ◊ sèbera sos ómines giustos! - li aiat incumandhadu 2. fudint bénnios dae Bolòtana a l'incumendhare custa cantone (A.Satta) Ètimu spn. Tradutziones Frantzesu confier Ingresu to recommend Ispagnolu recomendar, encomendar Italianu raccomandare, affidare Tedescu anvertrauen.
intregài, intregàre , vrb: intrigai Definitzione giare cosa, pònnere in manos de àtere; su si pònnere cun apentu mannu a fàere calecuna faina Sinònimos e contràrios apentare, dare, imbèlghere, intzidiare / apentare Maneras de nàrrere csn: intregai cosa a manus de ccn. = pònnere in manos de ccn.; intregadu dae sos diàulos = chi zughet bundhos; intregai is pudhas a margiani = comporare casu dae sos sórighes, fidàresi de chie no si depet Frases ant intregadu su malefatore a sa giustíssia ◊ a tie apo intregadu coro, vida e pessone ◊ Antoni Maria s'iat béndiu s'ànima a s'eremigu e si dh'iat a èssi intregada un'àtera dí ◊ totus dh'intregant faina, ca est maistu bonu ◊ dhi at intregau dónnia cosa a manus suas 2. a Cristos li fatesi sa promissa de pòdere a sa rughe intregare sas fartas mias pro non prus pecare (G.Ruju)◊ mannus e piticus s'intregant a is Santus cun un'isperàntzia chi dhus agiudant a bivi (M.Porru) 3. si est intregadu totugantu a s'istúdiu 4. candho si atriviat a mòvere dae su triballu li tocaiat guasi de s'intregare pro torrare a caminu 5. "Duncas!" - si fadiat po cumentzai, iscrariendusí sa boxi e intreghendu su contu - Ètimu spn. Tradutziones Frantzesu livrer Ingresu to hand over, to grant Ispagnolu entregar Italianu consegnare, affidare Tedescu aushändigen, übergeben.


text:
Prima chistione. Sa bandera grogu-biaita est torra bentulende in Cherson mancari sos russos nàrgiant chi, presentes o mancu, cussa zona est torra s’issoro a pustis de su referendum. Segunda. Sos russos, cun Medvedev, ant naradu chi galu sunt a l’impreare totu cantu su potentziale bèllicu issoro, e difatis in Kiev non si fidant.
Sas tifoserias a boghes postas sunt, aberende unu capìtulu nou de dialètica de bundu isperende (ebbeniminde paghe) chi sas acontèssidas diant resone a sas tesis issoro.
Intre sos atlantistas b’at chie est faeddende de unu grandu singiale de debilesa de sa Rùssia in s’òtica de sa possìbile derrota militare de Mosca che chi sa gherra atuale esseret unu disafiu a Risiko! (e in Risiko! sa Rùssia nemmancu b’est!); intre sos multipolaristas ghetende·si a diplomàticos b’at chie cheret bìdere in sa mossa de su zar una proposta efetiva de paghe pro sighire a nàrrere chi sa neghe est de Zelensky.
Si cherimus cumprèndere sas tendèntzias de custa gherra mala a sessare, forsis diat èssere mègius a non nos informare petzi dae s’informatzione italiana, bona ebbia a cristallizare sas tifoserias in pessu mentovadas ma no a tretu de nos presentare iscenàrios e personàgios de custu tristu passàgiu istòricu.
Pro nàrrere: intre Aleksandr Dugin e Evgenij Prigožin, su chi colat comente Rasputin noeddu est su primu. Su filòsofu eurasiatista (at a èssere sa barba?) colat che “s’ideòlogu”, “sa conca” de Putin. S’àteru comente “su chef”. De custa manera sas essidas de su primu in Telegram sunt ogetu de artìculos (chi no agatamus in s’imprenta internatzionale de primore); sas de su segundu, meda prus graes, nono o “en passant”.
Ite at naradu Dugin? Chi s’autòcrate, si devet pigare «responsabilidade intrea in casu de derrota». Messàgiu, su de Dugin, cundidu cun riferimentos a su libru “The golden bough” de James Frazes e a su re de s’abba mortu sacrificadu ca non resesseit a fàghere pròere. Como cussu messàgiu non b’est prus; Dugin nche l’at tòddidu e sa noa nche l’ant posta in intro de sos giallos. Pèrdida s’ocasione de nàrrere chi Dugin est su chi est (est a nàrrere pagu prus de nudda).
Ite at naradu imbetzes su mere de su grupu Wagner? Bah, cosighedda! S’est limitadu a denuntziare su guvernadore de Pedruburgu Aleksandr Beglov, unu intre sos prus fideles de Putin dae ora e membru de su Cussìgiu de seguresa de sa Federatzione russa. Mancari sa briga movat dae chistiones de rublos (apaltos in mancu a sa Wagner), s’acusa est de “traitoria” pedende s’interventu de sa Procura generale e de cussos cristianos masedos de s’Fsb. Cosighedda!
A custu, a Prigožin, b’at chie lu timet in Rùssia pro totu su logu chi s’est pighende, ma inoghe su Rasputin at a sighire a èssere Dugin. E nois ispramminende inditos tàticos e istratègicos pro cumprèndere su post-Cherson.
màuru piredda
Leave a comment


text:
immagini e film Pippo Delbono luci Robert John Resteghini musiche Enzo Avitabile e Deep Purple, Miles Davis, Philip Glass, Victor Démé, Joan Baez, Nino Rota, Angélique Ionatos, Wim Mertens, Pietro Mascagni direzione tecnica Fabio Sajiz suono Matteo Ciardi
luci e video Orlando Bolognesi elaborazione costumi Elena Giampaoli capo macchinista Gianluca Bollaresponsabile produzione Alessandra Vinanti organizzazione Silvia Cassanelli amministratore di compagnia Raffaella Ciuffreda produzione Emilia Romagna Teatro Fondazione, Teatro di Roma, Nuova Scena – Arena del Sole – Teatro Stabile di Bologna, Théâtre du Rond Point – Parigi, Maison de la Culture d’Amiens – Centre de Création et de Production
si ringrazia Cinémathèque suisse – Lausanne e Touhami Ennadre
7 OTTOBRE 2017 – TEATRO CARLO GESUALDO, AVELLINO


text:
Crèsia de Santa Maria de sas Gràtzias
Sa crèsia de Santa Maria de sas Gràtzias, connota finas comente Santa Maria de Orraccu, est in una costera de pedra niedda chi partzit sa badde de Aidumajore dae cussa de Abbasanta e Norghiddo
Dae su tretu in ue est posta si podet bìdere su lagu Omodeo e finas sos montes de sa Barbàgia e de su Mandrolisai. Gràtzias a sa positzione, su zassu in ue est sa crèsia est istadu valorizadu zai dae s'antighidade comente logu istratèzicu e de amparu tantu chi, galu oe, benit tzerriadu ''Sa Bastia''.
De sas orìzines non s'ischit meda. Su primu paperi est de su 1242 e pertocat una donatzione fata dae ''Donnu Petru Murtinu'' a su Priore de Santa Maria de Bonacatu.
Oe sa crèsia antiga de su 1242 no esistit prus; cussa chi b'est como est de su 1600 comente provat s'artare de pedra mòlina chi b'est a intro.
Sa festa est s'8 de cabudanni e agabat cando s'istàtua de Santa Maria Bambina torrat in crufessone a sa Crèsia de S. Maria de sas Prammas in Aidumajore.


text:
Fases de sa Sartiglia
Sa vestitzioni de su Componidori
Su mengianu de sa cursa su Componidori (su capucursa), a pustis ai visitau is istaddas po saludai is amigus e is collegas cavalleris, andat a domu de su presidenti de su grèmiu. Dae innoi, a ora de mesudì, partit sa sfilada chi andat a in ui at a essi fata sa Vestitzioni. A in antis ci funt is tumborràjus e is trumbeteris sighius dae is “messajeddas”, piciocas bistias cun su custùmini traditzionali de Aristanis chi portant in sa crobi su bestiri de su Componidori. Sighint “sa Messaja Manna”, sa fèmmina chi at a depi fai sa Vestitzioni, is cumponentis de su grèmiu chi custòdiant is spadas e is stocus po sa cursa, e su Componidori. ... sa vestizioni de su Componidori
Sa cursa a sa stedda
A sa fini de sa cerimònia de sa vestitzioni de su Componidori, is cavalleris, guidaus dae su capucursa e cun a in antis is sonadoris de trumba, is tumorràjus e su grèmiu chi organizat sa cursa de sa dì, andant faci a sa ruga de sa catedrali de Santa Maria Assunta. Su passàgiu de su corteu est unu de is momentus prus bellus de sa manifestatzioni. Est un’emotzioni manna po sa citadi e po is turistas chi arribant dae totu su mundu. Ispantant s’imponèntzia de is cuaddus, s’elegàntzia de is cavalleris bestius cun is costùminis antigus sardus e ispagnolus, is coloris de is finimentus, s’alligria de is trumbas e su passu de is tumborrus. Ma sa cosa chi ispantat prus de is àteras est s’elegàntzia imponenti e solenni de su Componidori, su rei de sa cursa e de sa citadi chi po una dì tenit totus is atentzionis de sa genti. ... Sa cursa a sa stedda
Sa cursa de is Parìllias
Sa cursa de is Parìllias si fait in sa ruga de Santu Srebistianu, foras dae s’antiga citadi murada. Difatis, passendi in dae in antis de sa turri de Marianu II, chi est de su ‘200, su corteu cun is cavalleris passat in sa ruga chi in antighidadi ingiriaiat is rugas de difesa de sa citadi medioevali e arribat fintzas a sa turri de Portixedda. ... Sa cursa de is Parillias
Sa svestitzioni
A sa fini de sa cursa de is parìllias su corteu si torrat a cumponi e torrat a sa ruga de Santu Srebistianu. S’est fatu buiu e cun sa sfilada de is cuaddus e de is cavalleris sa cursa finit. Prus de totu su martis, s’ària de festa po sa fini de sa manifestatzioni, non solu de sa dì ma de totu s’annada, si fait intendi dae su pùbblicu e dae totus is partecipantis. ... Sa svestitzioni


text:
S´aranzu po Tata
Una brulla de pitzinnos chi s´est boltada in beffe
Una die de istiu, de caldu loinu, sos picioccheddos de s´iscala ´e sa colte, istraccos de giogare a tres tres e a cua cua, oldinzant de dare arramattu a sa picioccas. Frades Bezzu, frades Senes, frades Delogu, compare Giuanne e caliqun´ateru assoltidu da ateru ighinadu cominzan a impoltunare a sorres Mozzo, a sorres Alca, a Lella e a Tata. No m´ammento chie, leada unu paberi de caramella agattadu in sa carrela e cun d´unu frustigu rasigat unu pagu de melda puddinga sicca dae s´impedrau e cun sas prammas de sa manu nde faghet una boccia cant´e una laddera; posca l´imboligat bene bene in su paberi de istagnola. - Sa caramelda est fatta a chie la damos? - domandat a sos cumpanzos chi prontamente li rispondent: a Giuannedda, a Giuannedda. La ticchirian e li domandant si cherede una caramelda, issa, chi cumprendet una caramella, rispondet «deo la ghelzo, deo»; «ma ti la teppes papare lestra lestra», l´avvetini sos dimonios. E issa «emmo, emmo». Leat sa caramell´e brulla e cun lestresa l´ilboligat e andat a si la ponnere in bucca e assora tottu si tuccan a riere e a si nde faghere beffe. Giuannedda cumprendet sa brulla e si c´andat nande «maccos maccos!» Non basta cussu ecco chi compare Cicciu, sus prus indimoniadu e beffaggiolu cheret fagher issu puru una balentia. Si puntat a Tata e... «Tà o Tà», «itè?» li rispondet issa unu pagu cadreddosa, «a lu cheres un´aranzu?», «ih... e damilu!». E bidimos a compare Cicciu chi si inteterigonat e, istringhede sos punzos, cominzat a folzare e a folzare... cun sa mal´intessione de che li ettare una troddia crispa. Folza chi ti folza, sas trempas li diventant ruggias che fogu e sos oggios cant´e duas laddaras, ma... nudda sonu! solu fragu...! Sa cara brullana de compare Cicciu s´inseriat e cambiat colore, diventat primma groga e poi ruggia dae sa brigonza. Istat unu pagu e luego si tuccat currinde a cara a domo sua a cambas ispaltas. Imbattidu a sa Gianna, «mà o mà» e sa mama «ite bada?» e issu «poto andare a su muntonalzu?» «no est ora de andare a su muntonalzu como» «sissi ma´, e lessemi andare po piaghere» «ma ite tenes de bi faghere in su muntonalzu a cust´ora?» e issu «cagadu mi soe!» «iteste? gagadu ti sese? Camina e torra lestru a domo, ca arrangiamos sos contos».- Addighi torrat, lenu lenu e a conca bassa, agattat sa mama isettande in su lemenalzu de sa gianna cun sas manos a desegus de s´ischina. «Nara, beni innoghe ca ti lu dao deo s´aranzu...» e li acchirriat una passada ´e chintolza. «A ti piaghede s´aranzu che ti da mamma? Saboridu, beru? Sos calzones nettos postos custu manzanu... ti lu dao deo s´aranzu... - e sighiat arropare a ilgringhiadas de chintolza. Sos cumpanzos orettande dae addane s´infittiant sos coddos a d´ogni colpu chi tia Nannedda daiat a Cicciu e timide de nde buscare issos puru si che fuint cuados tottu in s´utturineddu de tia Chicca Ziranu. E Tata ancora, oe chi est oe, est isettande s´aranzu.


text:
De su lunis a su cenabara a is dei de mengianu e in replica a is dei de morì con Alessio Su Maistu: novas e profundamentus in sardo de sa terra costa e de foras. Attobiu de su 2 de …Leggi
Novas in terra nosta de su 1 de làmpadas de su 2021
De su lunis a su cenabara a is dei de mengianu e in replica a is dei de morì con Alessio Su Maistu: novas e profundamentus in sardo de sa terra costa e de foras. Attobiu de su 1 de …Leggi
Novas in terra nosta de su 31 de maju de su 2021
De su lunis a su cenabara a is dei de mengianu e in replica a is dei de morì con Alessio Su Maistu: novas e profundamentus in sardo de sa terra costa e de foras. Attobiu de su 31 de …Leggi
Novas in terra nosta de su 28 de maju de su 2021
De su lunis a su cenabara a is dei de mengianu e in replica a is dei de morì con Alessio Su Maistu: novas e profundamentus in sardo de sa terra costa e de foras. Attobiu de su 28 de …Leggi
Novas in terra nosta de su 27 de maju de su 2021
De su lunis a su cenabara a is dei de mengianu e in replica a is dei de morì con Alessio Su Maistu: novas e profundamentus in sardo de sa terra costa e de foras. Attobiu de su 27 de …Leggi
Novas in terra nosta de su 26 de maju de su 2021
De su lunis a su cenabara a is dei de mengianu e in replica a is dei de morì con Alessio Su Maistu: novas e profundamentus in sardo de sa terra costa e de foras. Attobiu de su 26 de …Leggi
Novas in terra nosta de su 25 de maju de su 2021
De su lunis a su cenabara a is dei de mengianu e in replica a is dei de morì con Alessio Su Maistu: novas e profundamentus in sardo de sa terra costa e de foras. Attobiu de su 25 de …Leggi


text:
ARCHIVIO 2021/2022
Tutti Perugia - Milano Milano - Civitanova Milano - Verona Milano - Monza Vibo - Milano Piacenza - Milano Milano - Cisterna Ravenna - Milano Milano - Padova Milano - Trento Taranto - Milano Milano-Piacenza Milano - Vibo Civitanova - Milano | Del Monte Coppa Italia Monza - Milano Milano - Perugia Verona-Milano Milano - Modena Milano-Ravenna Padova-Milano Trento - Milano | Del Monte Coppa Italia Trento-Milano Milano-Taranto Civitanova-Milano Modena-Milano Milano-Modena Milano-Monza Milano-Cisterna Verona-Milano Taranto-Milano Milano-Piacenza


text:
Cantone a boghe de ballu a cura di Domitilla Mannu
Rezistrada in Laerru in su 1982. S’informadora si naraiat Maria Antonia Muganu.
De custa cantone s’agatant àteras variantes, comente s’ischit onzi bidda bi ponet o nde bogat calchi cosa in sas cantones de sa traditzione populare.
Duos sunt sos coros duos
si los amas o si nono
imazina fata de oro
e chena falta niente
ispaju ses de sa zente
luna de su mese maju
de sa zente ses ispaju
de su mese de maju luna
de sas bellas acò nd’una
chi nd’ant gelu sas istellas
acò nd’una de sas bellas
chi sas istellas nd’ant gelu
giughet unu tratu ‘eru
chi totu su mundu lughet
unu tratu ‘eru giughet
chi lughet totu su mundu
su pilu doradu brundu
non mi tenzas in olvidu
in olvidu non mi tenzas
e s’amoradu mantenzas
chent’annos petus doradu
mantenzas s’amoradu
petu doradu chent’annos
si ti lughiant sos pannos
una santa mi parias
si sos pannos ti lughian(t)
mi parias una santa
sas bellas totu ti antan(t)
ca tenes su primu votu
sas bellas ti antant totu
ca su primu votu tenes
non b’at siendas nen benes
chi agualent custa prenda
non b’at benes nen siendas
chi custa prenda aguale(t)
duos sunt sos coros duos
si los cherides amare.


text:
In su Sinis de Crabas si contant 75 nuraghes cun una densidade de prus de unu nuraghe pro ogni kmq. Faghent totu parte de sa classe de is nuraghes a tholos, est a nàrrere a turres troncoconiche cun aposentos internos tzirculares cun cobertura a aggetto e duncas de setzione ogivale; 47 nuraghes sunt sèmplitzes, est a nàrrere formados dae una turre isceti, is àteros 28 dae una turre printzipale e a custa si apògiant àteras turres prus piticas, postas a manera diferente e in nùmeru diferente. Is nuraghes cumplessos presentant una variedade manna de ischemas e si dividint in tres tipos de fundamentu:
- Nuraghes “a tancato”: presentant in sa fronte de sa turre printzipale unu corpus muràriu de formas vàrias chi cuntenet una turre minore e unu cortile postu in mesu a is duas turres (nuraghes Muras, Monti Prama, Cannevadosu, Molas, Serra ‘e Cresia, Zianeddu A, Zianeddu B, Malu Bentu).
- Nuraghes a additzione frontale cun isvilupu laterale: is corpos agiuntos sunt dispostos non solu de fronte, ma fintzas a costàgiu de sa turre printzipale. Is turres minores sunt duas, collegadas cun sa manna dae cortinas a bortas retilìnias, a bortas curvilìneas; in mesu ddu est su cortile comente ambiente de collegamentu (nuraghes Siau Mannu, Piscina Rùbia, Monti Corrighias, Màrghini Grutzu, Cadaane A, Sianeddu, Sa Ruda).
- Nuraghes a additzione cuntzèntrica o polilobati: sa turre printzipale est in mesu e est inghiriada dae muros (bastione) de figuras diversas, cun puntas in currispondèntzia de is turres minores e in cortinas de cullegamentu retilìneas o curvilìneas. In su Sinis sunt documentados duos sutagrupos: a) nuraghes trilobados (Giovanni Nieddu), cun tres turres in is puntas de su bastione triangulare; b) nuraghes cuadrilobados (Monti Chibuddas, S’Argara, Leporada, Mata Tramontis, Crichidoris), cun bator turres in is puntas de su bastione cuadrangulare e cortile internu de fronte a s’intrada de sa turre de mesu.
Àteros nuraghes cumplessos non podent èssere postos in relata cun seguresa cun perunu tipu definidu pro s’istadu de abbandonu o pro s’interru mannu de is istruturas (Barrisi A, Barrisi C, Su Nuraxi, Figus de Cara Mannu, Caombus, Angios Corruda, Baboe Cabitza).
Pro fraigare is nuraghes ant semper impreadu sa pedra de su logu, a manera particulare su basaltu de s’altipianu, prus pagu su calcare e s’arenària (nuraghes Muras, Corrighias ecc.). In generale sa posidura issoro in su terrinu istabilit allineamentos de prus nuraghes in fascas altimètricas omogèneas, e intre custas cussas in ue ddoe nd’ant prus sunt cussas cumpresas intre 0 e 10 m e intre 50 e 60 m s.l.m.
(M.G.S.)


text:
Costroma
Locus: 57°46′5″N 40°55′37″E
Numerus incolarum: 277 393
Zona horaria: UTC+3
Situs interretialis
Gestio
Procuratio superior: Kostroma Urban Okrug
Geographia
Coniunctiones urbium
Vide etiam paginam discretivam: Costroma (discretiva)
Costroma [1] (Russice KocTpoMa), etiam dicta Castromowgorod[2] seu Castromogardia[3], est urbs Russiae, portus ad Rha fluvium metropolis regionis Costromensis. Circa 270 milia incolarum habet (anno 2010). In ostio fluminis eiusdem nominis stat.
In hac urbe nonnullae officinae sunt. Costroma etiam est sedes culturae (2 universitates, 2 academias aliaque instituta educationis, 3 theatra, musea, et pinacothecas habens). Certa monumenta historica ibi sita sunt.
Historia urbisRecensere
Costroma condita est saeculo XII, annus primae mentionis urbis in chronica est 1213. Ab anno 1246 Costroma erat metropolis ducatus, anno 1364 facta est pars ducatus Moscoviae.
Saeculo septindecimo ineunti, aetate turbida in Russia, incolae urbis in bello contra Polonos aliosque interventes participaverunt. Michael Romanov in monasterio Sancti Hypatii prope Costromam latens, ibi ad thronum invitus est et dein factus est primus tzar novae domus monarcharum Russiae.
Annis 1778–1929 Costroma fuit administrativa gubernii sedes. Anno 1943 facta est metropolis regionis.


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
filàda , nf: firara Definition
bandha a ue si andhat o si bolet andhare o afilare, fintzes su camminu chi si faet andhandho a una bandha; su logu ue paschet o andhat a pàschere su bestiàmene, nau fintzes in su sensu de propiedade, possessu
Synonyms e antonyms
ala,
bandha,
deretada,
infilada,
leada
Idioms
csn:
pigai f. = leare una filada, essire a carchi bandha; àere filada = impreu, faina, propósitu; bona filada = printzípios bonos
Sentences
andhamus chentza ischire a cale filada semus andhendhe! ◊ acabbau de múgiri nc'iscapat is pegos in sa filada de sa pastura ◊ isperat de lu zoviare ca est in cussa filada ◊ is abis bandant a circai totus a sa própiu filada ◊ si colas in sa filada, faghe pregontu ◊ s'intendhiat su ferru de unu tazu in filada ◊ ite filada ti leas: istúdias o imparas un'arte?
2.
intrau a trabballai, su meri a su pastori dhi at fatu biri totu is firaras, ma dh'at avértiu de no intrai a su cungiau ◊ a cust'ora is brebeis ant pigau filada
Etymon
srd.
Translations
French
direction
English
direction
Spanish
dirección
Italian
direzióne,
rótta
German
Richtung.


text:
abbambacàre, abbambagàre , vrb Definition ammodhigare suspindho s'abba comente faet su bambaghe, isciúndhere; menguare, miminare sa fortza de ccn. cosa Synonyms e antonyms abbambicare, ammaltitzare, ifúndhere, impapare / abbacai, ammarchidare, ammellare, assuermai Sentences ant abbambagadu su terrinu de sàmbene, comente los at ischitzados unu càmiu ◊ sa vida nostra tribbulada est abbambagada de làgrimas ◊ cussos vistires fint sortos che papiru abbambacatu 2. in chirca de abbambagare su pópulu, Pilatu sighit faedhendhe de su bene chi Gesús lis at fatu ◊ abbambaga su fogu de sa sicura e chi ses babbu pensa carchi iscuta! ◊ no si lis abbambacaiat su coro chin cussos arrejonos Etymon srd. Translations French imbiber, imprégner, tremper English to soak, to impregnate Spanish impregnar, embeber, mojar Italian imbévere, impregnare German durchtränken.
abbumbài, abbumbàre, abbumbàri , vrb: bumbare Definition fàere una bumba, cricare abbumbu, cosa a bufare, bufare, nau mescamente cun is pipios; suspire, prènnere, ufrare, nau siat de sa pasta cun su frammentu pesandho, e siat de is titas chi cumènciant a si prènnere de late o de àteru chi si ufrat: si narat fintzes in su sensu de betare cosa (es. abba, meighina) a meda, a tropu; ingrassare Synonyms e antonyms acirrai, assumire, bufae, imbreacare, imbumbare, inciumire, inciummare, ingullire, trincai / preni, ufiare / ingrassai 2. su perdingianu frissu si abbumbat de ollu ◊ sa terra est abbumbada de abba, cun custa sumana chi at fatu sempre proindhe ◊ za si n'at abbumbadu de profumu, cussa!… 3. cussa picioca est cumentzendi a abbumbai de petus ◊ cun sa basca su casu si est totu abbumbau Etymon srd. Translations French imbiber, tuméfier English to soak, to tumefy Spanish beber, hincharse Italian imbévere, intumidire German tränken, schwellen.
aciupàe, aciupài, aciupàre , vrb: atzupare 1 Definition ciupire, suspire o frobbire abba o cosas deasi cun istràciu, paperi, o coment'e a surbidura; su che intrare de unu lícuidu a pagu a pagu in calecuna cosa asciuta o chi si podet ufrare de abba o cosas deasi; imparare a mente, su ndhe bodhire cun sa mente su chi si liget o s'intendhet Synonyms e antonyms aciupiri, assupare 1, assuspiri, imbibbiri, impapare, inciupai, sultzire, sulviare, surbare 1, surbiri, suspiare / bodhiri, imparai Sentences dhui iat pani cun butiru e cafè cun lati de aciupai ◊ aciupa s'àcua chi ti nc'est arruta a terra! ◊ su chírciu de sa mesina, candho arrivat a atzupare, tet èssere saboridu…◊ at budhiu is ossus e papau pani aciupau 2. sa cantzoni chi at cantau cussa piciocona ndi dh'apu aciupada sa primu borta chi dh'apu inténdia Etymon spn. chupar Translations French imbiber, absorber English to absorb, to soak Spanish embeber, absorber Italian imbévere, inzuppare, assorbire German einweichen, aufnehmen.
ammaltitzàre , vrb rfl: ammaltutzare, ammartitzare Definition fàere a unu martitzu, a papinu, tropu modhe, nau de pane, biscotos e cosas deasi candho suspint abba, late o binu a tropu; fàere essire in matéria una fruschedha ponendhodhi impacos / a. una bua, una fruschedha = pònnere impacu a manera chi essat martzida bene, si crebet de ndh'essire sa malesa Synonyms e antonyms abbambagare, abbungiare, aciupae, imbibbiri, irmedhecae, spuentai, suspiri Sentences su pane si est ammartitzadu ca l'as ifustu a tropu ◊ sa minestra si la sighis a lassare si che ammartitzat ◊ sos iscarpones si ammaltutzeint, no tratenzeint s'abba e mi fateint ilfúndhere sos peuncos Etymon srd. Translations French ramollir, tremper avec excès English to soften, to soak excessively Spanish empapar, remojar Italian rammollire, inzuppare eccessivaménte, macerare German aufweichen.
ammodhiàe, ammodhiài , vrb: ammodhiari, ammodhicare, ammodhigare Definition essire o fàere essire modhe una cosa, fàere pèrdere sa duresa, fàere pèrdere fortza, fàere sentire làstima, piedade, amore; betare a mesu de s'abba, pònnere in abba meda, o àteru deasi, isciúndhere meda; suíghere meda sa pasta po essire su pane bene pesau; allentare, lassare andhare una cosa chi si portat tirandho o tirada Synonyms e antonyms abblandai, ammarchidare, ammasedae, arremodhai / atiernare / abbutzare 1, aciufae, afoxai, impigliai, impogiare, infoxai / apungiai / alfusciai, ammollai, rèndhere 1 | ctr. indurae, intostai, intostoinare / bocare Idioms csn: ammodhigàresi de su risu = abbadherigàresi de su ríere a meda, no si rèzere de su risu; ammodhigàresi de su dolore = dimajai; ammodhiai is dentis = acorriare; ammodhiai su coru = tènnere dolu, fàghere proare dolu, impudu e gai; ammodhigare a mata (o fintzas solu "ammodhigare" faedhendhe de su andhare de su corpus) = fàghere su ledàmine modhe, fintzas a iscurrentza Sentences su zuncu sicu si ammódhigat in s'abba ◊ cheret chi sas abbas ammódhighent sa terra pro l'arare ◊ su corru s'iscaldit in sa furrera pro l'ammodhigare ◊ cussa cosa de cantu est sica mancu coghindhe bi ammódhigat! 2. si ammodhicabat ca no resessiat a isòrbere su tropeju ◊ su predicadori a boxi manna su coru ammódhiat de su pecadori (S.A.Spano)◊ seu totu ammodhiau a cambas ca seu timendi ◊ po ti donai vantu, ammodhiadha s'ischina! ◊ trinta meses pretzisos de presone mi l'at fatu su coro ammodhigare!…(B.Falconi)◊ sa timoria de mòrrere no li at ammodhicau sa malesa ◊ sa pruna crua ammódhiat is dentis ◊ cudhe pariat un'amoratu e a issas si lis fit amodhicanne su sentitu ◊ si no mànigo mi ammódhigo dae su fàmine! 3. che at ammodhigadu s'anca in su ludu ◊ ammodhigachela, sa robba, pro che li andhare sa muga samunendhe! 4. fiant cun cudha manta a chini tiràt e a chini ammodhiàt, ariseu! Etymon ltn. ad mollicare Translations French assouplir, amollir, détremper, submerger English to soften, to put to soak, to submerge Spanish ablandar, enternecer, remojar Italian ammorbidire, intenerire, immèrgere, sommèrgere German erweichen, besänftigen, tauchen, unter Wasser setzen.
assabbàre , vrb: assuabbare Definition assaubbai, pònnere in abba, isciúndhere, impastare cun abba, aciunghendho abba, allagare de abba, inciupire abba Synonyms e antonyms ammorgodhare, assatzaulari, imbibbiri / apantamare Sentences sa pedhitza si sàmunat cun d-un'istratzitu assuabbadu in murza ◊ sa farina si assuabbat pro l'impastare Etymon srd. Translations French imbiber, tremper English to soak Spanish empapar, mojar Italian intrìdere German einrühren.
assupàre 1 , vrb Definition segare su pane po fàere a supa, a orrughedhos, fàere a supa / a. sos ossos a ccn. = surrai fintzas, agiummai, a arrogai is ossus Synonyms e antonyms aciupae, imbibbiri, inciupai / assurrare, insupare Sentences sa bandhela l'ant assupada de sàmbene 2. lis dio àere assupadu sos ossos fintzas a sos meudhos! Etymon srd. Translations French tremper English to soak Spanish ensopar Italian inzuppare German einweichen.
inciumíre , vrb: inciummire Synonyms e antonyms abbumbare, aciumai, inciummare, trincai, tzumire Sentences si atelat sa cariadura de sa símula annanghendhe ozu porchinu in cantidade pro chi ndh'inciumat fintzas a violare ◊ inciumit su mucarolu in s'abba pro infúndhere sa meragna a su cumpanzu Translations French imbiber English to soak Spanish embeber Italian imbévere German tränken.
inciupài, inciupàre , vrb Definition fàere una cosa (abba, late o àteru deasi) coment'e a suspidura, comente podet fàere un'istràciu, un'ispòngia o àteru Synonyms e antonyms aciupae, assuspiri, impapare, imbibbiri, sultzire, sulviare, surbare 1, surbiri, suspiare Sentences deris tota sa note at sighidu a rúere selena una mudhina e sa terra si ndh'est inciupada in dogni vena ◊ no arresistis a sa fortza manna de is montis chi ti s'inciupant coment'e una proja Etymon spn. chupar Translations French imbiber, absorber, tremper English to soak Spanish embeber, empapar Italian imbévere, assorbire, inzuppare German tränken.
suspíre, suspíri , vrb: assuspiri, ciuspire Definition tirare sa cosa aintru a suciadura che a s'ària, a súlidu (e segundhu sa fortza podet èssere fintzes cosa sólida, grae), o fintzes comente faet s'orrobba asciuta, o su paperi, cun s'abba, o fintzes s'istentina cun is alimentos (unu lícuidu podet passare unu pígiu de materiale sólidu); fintzes consumare, fàere a consumidura, ispaciare / s. sos segretos = bodhire is segretos, cricare de ischire is segretos angenos Synonyms e antonyms aciupae, assumire, imbibbiri, inciupai, sultzire, sulviare, surbare 1, surbiri, suspiare, sutzare Sentences chin s'istratzu nche at suspiu una pischina de abba ◊ dae tzíchera de oro isse che suspit su licore avelenadu…◊ su disonestu si che suspit su suore anzenu ◊ cust'orrobba servit pro si suspire sas manos ◊ su basolu postu a modhe si che at suspidu totu s'abba ◊ is cogas nci suspiant su sànguini a is pipiedhus ◊ s'autospurgo che collit sa cosa a suspidura cun d-una pompa 2. cussu pudidore no si podet suspire: segat s'àlidu! ◊ sa giminera nci suspiat sa pampa 3. sa passioni ti nci suspit Translations French absorber, imbiber English to absorb, to soak Spanish absorber, embeber Italian imbévere, assorbire, risucchiare German durchtränken, aufsaugen, verschlingen.


text:
Honorè de Balzac
Articulu in logudoresu
Honorè de Balzac (Tours, 1799 - Parigi, 1850) est istadu unu iscritore.
Biografia[modìfica | modìfica su còdighe de orìgine]
A pustis de aer publicadu sa prima òpera sua iscrita in versos, Cromwell, un'amigu de famìlia li cussigiat de dassare sa carrera literària. Isse sighit a iscriere ma sena resurtadu. Sa situatzione econòmica sua est mala etotu, galu peus a pustis de su fallimentu de sa tipografia chi aiat comporadu. Pro custu est obrigadu a iscriere sena pasu. Pessende de faghere fortuna, benit a Sardigna pro isfrutare sas iscòrias de sa prata de sas minas de sa Nurra. Dae su biagiu no otenit su chi isperaiat, difatis s'isfrutamentu de sas iscòrias fiat giai istadu assinnadu a su genovesu Pezzi, arribadu in antis suo.
Prenu de amargura andat tando a su Sud de s'ìsula, a Domusnoas, cun s'isetu de otennere s'isfrutamentu de sas iscòrias de sas minas de cue, ma non tenende prus mancu una sesina est custrintu a torrare a Frantza. In una lìtera chi aiat iscritu a sa fèmina sua, Hanska, su 17 de abrile de su 1838, descriet sa Sardigna comente una terra agreste, sena cultivatziones cun òmines bestidos de istratzu e cun fèminas chi faghiant su pane dae sa farina de lande. Una terra desèrtica cun savanas de pramas agrestes e cun cabras in totue chi distruiant totu.
A costagios de custa miseria, descriet biddas cun bestires de richesa manna e cun terrinos cultivados. Duncas una terra prena de cuntraditziones. Dassat s'ìsula tristu e discuntentu ma semper cun s'isperu de torrare pro s'irrichire.


text:
Un’oportunidade pro parare fronte a su spopolamentu e torrare a pesare sos burgos abbandonados de sa Sardigna. Su Comunu de Masuddas, pagu prus de milli abitantes in su territòriu de Aristanis, presentat sa candidadura sua e pedit a tzitadinos, impresas e assòtzios de leare parte a un’addòbiu pùblicu pro organizare unu progetu cumpartzidu.
Sa Regione difatis at publicadu un’avisu pro seberare unu progetu de rigeneratzione culturale, sotziale e econòmica de sos burgos abbandonados e a arriscu abbandonu, finantziadu cun su dinari de su Pnrr, su pranu natzionale cuncordadu pro torrare a fàghere partire s’economia a pustis de sa pandemia de su virus Corona.
“Creimus chi su coinvolgimentu de sa populatzione siat sa base pro partetzipare a custu bandu” faghet ischire s’amministratzione: “Su tzentru istòricu de Masuddas tenet totu sos recuisitos pro partetzipare a sa manifestatzione de interessu” sutalìniant.
S’avisu, dedicadu a burgos piticos chi tenent màssimu 300 domos, bolet promòvere progetos pro sa rigeneratzione, valorizatzione e gestione de su patrimòniu de istòria, arte, cultura e traditziones chi custas biddas tenent. Paris cun s’obietivu de amparare su patrimòniu culturale, sa punna est de promòvere sa crèschida sotziale e econòmica chirchende de parare fronte a su spopolamentu.
Su Ministeru de sa Cultura ponet a disponimentu dinari pro finantziare unu progetu pro ogna Regione de Itàlia. A su mègius progetu at a andare 20 milliones de èuru. Sos Comunos chi bolent presentare dimanda ddos podent fàghere finas a su 2 de freàrgiu 2022. Inoghe su ligàmene pro nde ischire de prus: https://www.regione.sardegna.it/j/v/2568?s=431811&v=2&c=3&t=1
Atividade realizada cun su contributu de sa Regione Sardigna – Imprentas 2021-2022. Lr 22/2018, art. 22 Attività realizzata col contributo della Regione Sardegna – IMPRENTAS 2021-2022. LR 22/2018, art. 22


text:
Faeus sciri ca sa presentada de Su Sardu Standard de Pula, prevìdia po su 6 de martzu, est suspèndia e stesiada cun dii chi at a essi stabilèssia prus ainnantis.
COMUNICAU SU SARDU STANDARD: PRESENTADA STESIADA
TESSERAMENTU ANNU 2020
S’Acadèmia de su Sardu fait sciri ca at abertu is assentaduras po s’annu 2020. Po calisisiat informatzioni fait a pregontai a: academiadesusardu@gmail.com. S’Acadèmia de su Sardu faghet ischire ca at abertu sas iscritziones pro s’annu 2020. Pro calesisiat informatzione si podet dimandare a: academiadesusardu@gmail.com.”
10 ANNUS DE OFITZIALIDADI DE IS ARRÈGULAS
17.03.2010 – 17.03.2020 10 ANNUS DE OFITZIALIDADI DE IS ARRÈGULAS.Funt passaus dexi annus de candu sa Provìntzia de Casteddu (oi Tzitadi Metropolitana de Casteddu) at adotau Is Arrègulas che a sardu campidanesu normau cun delìbera de su Consillu provintziali nr 17 de su 17 de martzu 2010. A sighiri su Comunu de Cabuderra puru dd’at adotau cun delìbera de su […]
Adiosu a Eduardo Blasco Ferrer
Est arribande sa Die de sa Sardigna de su 2020: ite faghimos? Sa proposta de su Comitàu.
de: http://www.fondazionesardinia.eu/ita/?p=17378 Su ‘e 28 de abrili de su 2020 est sa Festa de su Populu Sardu: ita fèus? Is bandèlas ispràghias in is ventanas e in is zassus de is social, s’iscritura de istima po sa patria e po is fradis sardus. Proponiamo a tutti i Sardi di aprire i propri siti (fb-instagram-social media), nella giornata del 28 aprile, […]
COMUNICAU DE SU PRESIDENTI
COMUNICAU DE SU PRESIDENTI Biu su Decretu de su Guvernu asuba de su perìgulu de su coronavirus fatzu sciri ca totu is presentadas de Su Sardu Standard calendarisadas po su mesi de martzu funt annuddadas e stesiadas apustis de s’emergèntzia sanidària. Ddas arrecuperaus prus ainnantis cun dii de torrai a cuncordai.
Atòbiu in Cabuderra apitzus de sa Lìngua Sarda
Sàbudu 13 de su mesi de Argiolas a is 6 de a merii in Domu Melis, cursu Gramsci in Cabuderra “Po una polìtica democratìca de sa Lìngua Sarda” – Propònnida de una lei regionali noa apitzus de sa Lìngua Sarda. Ant a chistionai: Salvatore Melis (Segretàriu Natzionali RossoMori), Eduardo Blasco Ferrer (Professori Ordinàriu de Linguistìca Sarda, Universidadi de Casteddu), Oreste […]
PO UNA SCOLA BILINGUA
S’Acadèmia de su Sardu sighit a mandai ainnantis sa faina «PO UNA SCOLA BILÌNGUA», cumentzada su 25 de maju de su 2018 cun su cumbènniu «Poita in sardu?» in Casteddu. Cun custa faina s’Acadèmia ponit in donu in su blog suu su mòlliu po pediri s’imparu de sa Lìngua sarda in sa Scola de gradu I (Scola de sa pipiesa […]


text:
abarrài , vrb: abbarrae, abbarrai, abbarrare, abbarrari Definition su istare in su matessi logu, de unu matessi betu, fintzes arrèschere, firmare, e nau de cantidade in su sensu de avantzare, coigiare: a logos abbarrare bolet nàrrere incracare, abbatigare Synonyms e antonyms addurae, afrimai, aparare, arreare, aturai, imbarare, rèzere, stentai / avansare 1, soberare / abbaticare, incalcare | ctr. andai Idioms csn: andai, andhare o istare abarra abarra = caminare a su pasa pasa, a su frimma frimma; abbarrare a su chi faghet s'àteru = leare pro bonu o atzetare su chi faghet o cheret s'àteru; abbarrai po perda de fundamentu = abarrai po niali, a pedra ’e cadhigare, a pedra ’e sètzere, pro sempre (nadu a irfutimentu); abbarrai in faci a unu = rispòndhereli, mostraidhi is dentis; abarrai inténdius = abarrai de acórdiu; abbarrai a manus arréndias = istare a manos iscutas, chentza fàghere nudha; abbarrai in parada = frimmàresi pro abbaidare, istare frimmos abbaidendhe; abbarrai a barba asciuta = cun unu prammu de nasu, chentza su chi s'isperaiat; sunfriri de carru abbarrau = andhare de su corpus a pelea, èssere tupados, frimmos de andhare de su corpus; èssiri abarraus (agt.) = che fatos e lassados, che nemmos, èssere chentza intiga peruna Sentences abarras innòi o ti ndi andas? ◊ si abbarrades chenamus paris ◊ abarra firmu!, abbarra mudu!, abbarra trancuillu!, abbarra cun Deus! ◊ seu abarrau prexau de custa cosa ◊ si sighit deosi cussu abbarrat istrupiau ◊ candu mi crocu a meigama abarru totu sa noti fúrria fúrria ◊ isse ischit abbarrare a cadhu ◊ de totu cussa cosa no ti at abarrau nudha 2. l'apo posta bene, cussa cosa, ma no abbarrat ◊ su giuo s'est abarrau in sa pesada ca fut tropu su gàrrigu 3. in su tempus chi dhi abarrat depit fai custu! ◊ no dhi fut abarrau nudha de su chi iat pigau ◊ ti che as ispéndhiu totu e ses torrau a bidha a ti aprecare, ca assumancus cussu innoghe ti est abbarrau! ◊ chi ti dha papas tui, sa cosa, no ndi abarrat a mimi! ◊ candho ndhe bogat s'ispesa, ite dhi abbarrat? 4. funt abarraus, in custa bidha, assinuncas podenta fai assumancus calincuna festa po portai genti! Surnames and Proverbs prb: mezus carru annanne chi no carru abbarradu Translations French rester English to stay Spanish quedarse Italian rimanére, permanére German bleiben.
adduràe, addurài, adduràre , vrb Definition tratènnere, sighire e istare in su matessi logu; istentare, lassare passare tropu tempus Synonyms e antonyms abarrai, afrimai, aturai, imbarare, tratèniri / istentae, tricare | ctr. andai, tocai 1 Sentences addura, no ti che andhes! ◊ pentzat chi su meri addurat a torrai ◊ si adduras drommida e preitosa, a manu tua ti ses iscavendhe pro cantu durat mundhu úmida losa! (Prantaferru) ◊ cudhu si ch'est andhadu e isse s'est adduradu inie ◊ serra: chie est intro addurat intro, chie est fora addurat fora! ◊ addura frimmu! 2. addurat a si ndi arregordai ◊ apu addurau tropu a mi cumbinci Etymon ctl. aturar-se Translations French rester, tarder English to stay, to be late Spanish tardar, demorar Italian restare, tardare German bleiben, aufhalten.
arreàre , vrb Definition abbarrare in su logu chi unu est, istare firmu; abbarrare ibertandho Synonyms e antonyms abarrai, firmai, tratèniri / abertai, aisetare | ctr. andai Sentences arrea inoghe fintzas a torrare mamma tua! ◊ ello no mi arreo a intèndhere sos machines tuos! ◊ triballendhe tota die, si arreiant solu a si leare unu mossu ◊ su trenu arreiat in donzi contonera pro irbarriare s'ispesa a sos contoneris 2. mama ti at arreatu chin su mànicu cotu ◊ Matzeu li at natu de no l'arreare antes de mesudie ◊ si nch'est andhatu chene arreare resposta Etymon srd. Translations French rester English to stay Spanish quedar Italian restare German bleiben.
aturài, aturàre , vrb Definition su istare o abbarrare in su matessi logu o de unu matessi betu o manera Synonyms e antonyms abarrai, addurae, afrimai, imbarare | ctr. andai, tocai 1 Sentences est aturara sola in pratza ◊ depit aturai atentu ◊ po totu su merí est aturada citia ◊ si su trémulu est giagadu meda, aturat pitzigadu in sa tassita (G.Addis) 2. mi funt aturaus cuatru sodhus Surnames and Proverbs prb: aturai in sa pinta giusta, in sa pinta ereta Etymon ctl. aturar-se Translations French rester English to stay Spanish quedarse Italian restare, rimanére German bleiben.
betiàre , vrb: abbetiae* Definition foedhare ancora arrespondhendho a ccn. coment'e po bòllere s'arrexone fintzes chentza ndhe àere Synonyms e antonyms aconchizare, acorrochinare, aperrare, briare, certai, reotare / achibberare, acroconai, afutare, atediare, collobbiare, inchibberare, inchimerai, incrabudhire, infelai, infuterare, renignai Translations French insister, s'obstiner, s'entêter, être buté English to insist Spanish insistir, obstinarse Italian insìstere, ostinarsi German dabei bleiben.
bigiàre 1 , vrb: abbillai, bigliai, billai, bizare, vitzare Definition istare atentos, a s'avértia, giare atentzione a calecuna cosa; istare ischidaos / billai su mortu, su malàidu, su bestiàmine; billai a peistanti = istare a bàrdia a us'e militare Synonyms e antonyms acastiai, agorrai, tentare / abbídere, abbigiare, acatae, saerare | ctr. drommire Sentences candu dhi fiat atacau su carbuncu dh'emus billau po mortu ◊ immoi is mammas a is fillas no dhas billant prus, candu funt isposas ◊ si ischiat in cale ora de sa note benit su ladru, su padronu tiat bizare! ◊ no bies chi no mi dat àchiu, semper bizandhe che guàrdia de presone?! ◊ no dromu e no billu 2. cantas notes, compà, amus bizadu fatendhe serenadas a chiterra!…◊ su cilleràrgiu fut avesu a bigiare Etymon ltn. vigilare Translations French veiller English to stay awake Spanish velar Italian vegliare German wachen, wach bleiben.
corroàre , vrb Definition sighire a foedhare difendhendho donniunu su pàrrere suo, fintzes abboghinare Synonyms e antonyms abbetiae, atoliai Sentences siat comente si siat, eo su chi cheres tue no lu podo fàghere, at corroadu Zuanne (Z.F.Pintore)◊ Est Pinedhu! Est Pinedhu! - corroant a cuncordu totu sos púpulos - Translations French insister pour défendre son propre opinion English to dwell on defence of his own opinion Spanish obstinarse Italian insìstere a difésa del pròprio parére German bei seiner Meinung bleiben.
iltàre , vrb: istai, istare, stai Definition su èssere, su abbarrare, su sighire a èssere de sa matessi manera, imperau pruschetotu po sa salude, sa manera de campare, po bívere, tènnere domo a ue fàere fúrriu o fàere abbitu in ccn. logu fintzes a manera chi s’ischípiat, tènnere sa residéntzia; càbere de una cosa aintru de un’istrégiu, de unu logu (deosi pigat s’aus. àere); foedhandho de bestimentu, orrúere bene a chie si dhu ponet, dèghere; aporrire, giare in manu una cosa a un’àteru o fintzes lassare una cosa a préstidu (aus. àere)/ pps. istadu (chi est de su vrb. èssere puru); ind. pres. 1ˆ p. sing. isto, istau, 1ˆ p. pl. istadeus; ind.passau 3ˆ p. sing. istetit; ind. imp. 3ˆ p. sing. istetiat; istare + ger. de àteros vrb. = narat su sighire de s’atzione inditada de s’àteru vrb. (istare faghindhe = fàere, sighire a fàere, istare andhendhe = andhare, sighire a andhare, istare pessendhe = pentzare, sighire a pentzare, e totu deasi) Synonyms e antonyms abarrai, abertai, aisetare, arreare, èssere / càbere / aporrire / imprestare | ctr. andai, cambiai Idioms csn: "si isto", mancari a su presente, s'impreat pro css. tempus passadu puru: s'isto deo!… = s'isto deo no lu faghia, s'isto deo no l'aia fatu; istaresindhe de carchi cosa = fai a mancu, aguantaisí de fai ccn. cosa chi s'iat a bolli fai; ista a bídere si…, ist'abbellu si… = abarra abbellu si…, bieus immoi si…; si no istat ca…, si no istat de… = mancu mali ca…, si no fit ca… (est unu cuncetu de càusa); lassare istare = lassai a pèrdiri, isbandonai, lassai in paxi; istare a s'allora allora = faghindhe e chentza fàghere, perdendi tempus; istare a or'a ora = abarrai a s'úrtimu momentu; istare duiddui = abarrai a su pentza e torra; no pòdere istare = istare male, intendirisí mali de no arrennèsciri a agatai asséliu; no ischire inue ndh'istare de sa cuntentesa = èssiri prexaus meda, no tenni asséliu de su prexu Sentences gei mi bieis comenti istu ◊ e comente istant in domo tua? ◊ cussa famíllia che istaiat in contonera, ma como ndhe istat in bidha ◊ inue che istas, ca benzo a domo tua? ◊ semus istendhe male cun totu custos pidinos, unu muntone de cosas de fàghere ◊ bi at chie istat bene e bi at chie istat male ◊ e comente istas: sanighedhu ses? ◊ chie istat male si acotet! ◊ cussa cosa, posta gai, istat male: ndhe podet rúere ◊ istadeus bèni dèu e issus 2. issos si sunt istados e deo mi ndhe so bénnidu ◊ andho a cumandhu e mi ndhe torro luego, no mi che isto inie! ◊ no istes chentza fàghere! ◊ si as bisonzu de lu faedhare, no istes a candho si ch'est andhendhe! ◊ candho lu mintzídiant, isse no istat duiddui a rispòndhere male! ◊ aundi est coru e vida istau cuntziderendi! ◊ si cheres annare bae: po me no istes! ◊ pro no istare a s'andha e torra a tantas bortas menzus gàrrigo de prus 3. a candho istas a fàghere cussa faina?! ◊ no apo a istare meda a torrare ◊ si no ti seras prima de brincare, no as a istare meda a ti lu ninniare! ◊ cant'istas murghindhe, deo ammanitzo s'àtera cosa pro tucare a bidha ◊ istamus pagas dies a torrare 4. bunnedha e falda de seda, imbustu, isciaca e giupone t'istant a perfessione ◊ mi apo fatu una bestimenta a prou: m'istat bene una meraviza! 5. no sigas a betare mústiu a sa cuba ca no bi ndhe istat àteru! ◊ inue t'istat totu cust'ira de cosa chi ses manighendhe?! ◊ in cuchina bi aiat una ziminera manna chi bi istabant totus inintro ◊ cust'isterzu est minore e totu custa cosa no b'istat 6. a su pisedhu l'isto sa forramenta, gai imparat a triballare ◊ a mi ndhe l'istas sa lepa, ca no bi lompo? ◊ a mi l'istas, como, sa màchina, ca guido deo? ◊ a mi l'istas, sa lepa, a mi segare casu? ◊ ístalu a mie, cussu tzapu, ca ndhe bides de terra furriada! ◊ a mi l'istas su cellulare tou, ca su meu est iscàrrigu, ca depo fàghere una telefonada como? 7. aite mi la ses dendhe custa cosa, a istare o a lassare? ◊ bae a mammai Maria, si nos istat unu pane, za bi lu torramus a sa cota! ◊ s'ebba sua isse no l'istat a neune 8. deo mi apo a iltare a su chi cheret Deu ◊ no mi ndhe isto chentza bídere comente est ◊ de cantu ti narant a promissas ndhe as àere unu corru e… ti ndh'istas! ◊ chircas, inventas dogni ingrediente: tue ti ndhe istas pro lu dare a mie! (G.Sini)◊ no si ndhe podent istare de fumare…◊ nara, Cubeddu, dae su vísciu prite no ti ndhe istas! (Còntene)◊ si babbu ti narat ca nono, a malaògia de mei ti ndhe istas! ◊ nois féminas nos istamus fintzas de allegros cuentos! 9. istade, lassàdemi colare, ca tenzo presse! ◊ ista a bídere si bi resesso deo! ◊ làssami cussu cantu de fuste…: ist'abbellu si como ti ndhe impipas! ◊ si no istat ca l'apo bidu cun sos ogros mios no bi aia crétidu! ◊ si no istat de babbu tou ti aiant betadu sedha!◊ si fit istadu de andhare e torrare sa mantessi die ti aia fatu un'improvisada ◊ si no fit istadu gai, comente aimus fatu? ◊◊ lassémullos istare e sighemus su cantu! ◊ lassa istare su pitzinnu, no lu subéries! ◊ lassa istare cue sa cosa mia! ◊ cussu triballu l'amus lassadu istare ◊ no mi lessis istai incadenau cun su pecau! ◊ no mi chirches a fàghere cosa ca no poto istare! ◊ no poto istare de sos dolores Surnames and Proverbs prb: àcua in su pistoni pistat: àcua fut, àcua est e àcua s'istat ◊ in su bonu onzunu b'ischit istare Etymon ltn. stare Translations French être, rester, demeurer, aller bien English to be, to have room for, to live, to suit, to stay Spanish estar, vivir, caber, sentar bien Italian stare, dimorare, abitare, risièdere German bleiben, wohnen.
inciassàre , vrb Definition pònnere o abbarrare istrintu in mesu de duas cosas coment'e istrecandho Synonyms e antonyms aggafiare, incasciae 2. in sa ruta de su muru so restadu inciassadu tra duos cantones Etymon srd. Translations French rester pris, s'accrocher English to get entangled Spanish enredarse, engancharse Italian rimanére impigliato German verfangen bleiben.
tratèniri, tratènnere, tratènniri , vrb Definition istare, ibertare unu tanti de tempus; fàere abbarrare, fàere ibertare; fintzes ostènnere, transire o fàere a mancu de fàere una cosa / pps. tratesu, traténniu; tratenni su respiru = abbarrare unu pagu chentza torrare àlidu Synonyms e antonyms addurae, arreare, illesinare, istentae | ctr. andai Sentences si tratenit su tanti chi serbit po fai sa cosa ◊ no mi tratenzo ca tenzo presse ◊ in sa posta bi aiat zente e apo tratesu ◊ so andhendhe, no poto tratènnere ◊ apo tratesu a ti rispòndhere pro t'iscríere in poesia ◊ si est traténniu fintzas a tardu ma no bidiat s'ora de si ndi andai ◊ e meda che tratenes in bidha?◊ tratenedesi, fostè, tziu Antiogu! 2. mi ant tratesu in domo de Fulanu: pro cussu no so torradu luego ◊ toca, trateni is assuconis! 3. no isciu cumenti mi seu poderau de dh'ai aferrau… Mi seu traténniu ca fiaus in logu beneditu! Etymon srd. Translations French rester, entretenir English to hold, to keep oneself, to engage Spanish quedarse, retener Italian trattenérsi, trattenére, intrattenére German bleiben, aufhalten, unterhalten.


text:
[c. 7v]
1Copia dessu testamentu dessu quondam Balloi Putzu undi declarat dess’ortu suu de Moljnu qui hat testadu et lassadu assa Eclesia de Santu Martjnj dessos Apendixios de Aristanjs.
2Item lassat assa Eclesia de Sancta Maria de Aristanjs degueoto liras pro amore de Deus et pro s’anima sua.
3Item faguet menxione su ditu testadore, narande qui su ortu de Moljnu, qui tenet et possedit jn terretorios dessa citade de Aristanjs, juntu assa Eclesia de Sanctu Martjnj extra muros, est sou, apidu dessa ligitima de babu e mama, nomjnados Christolu Putzu et Cannjna Melonj; 4queret et cumandat su ditu testadore, qui jncontinente siguidu su suu obitu, sihat dadu et jntregadu su ditu ortu assa Eclesia de Sanctu Martjnj de Aristanjs; su calj ortu si’ddu lassat assa dita Eclesia pro amore de Deus et pro s’anjma sua et de babu e mama, cun obligaxione perpetua de faguer incelebrare, sas sorres dessa dita Eclesia, qujnbe missas de requiem omnj anno pro s’anjma sua et de babu e mama; 5et quj sas ditas sorres, e princjpalj ministradorj o procuradorj dessa dita Eclesia, non potana vendere ne alienare su ditu ortu, su cale tenet conca e fague ass’ortu de Moljnu, qui tenet Bernardinu Armadu, su camjnu jn mesu, peis assas terras dessa Eclesia de Sanctu Martinj, costadu s’unu assa Eclesia de Sanctu Martjnj et ass’ortigueddu dessas venerandas sorres, e dess’ateru costadu tenet assa corte dessas vacas et a terra buida dessu ditu ortu sou de Moljnu, simjlj camjnu mediantj jn mesu. 6Et gosi est sa sua ultjma voluntade e non de atera manera.
7Copia clausule hujusmodj, proprio calamo scripta, sumpta fuit ab originalj testamento per Balloj Putzu, civis Aristanj, filj quondam Christolu Putzu, penes Julium Palmerj, notarium publicum jnfrascriptum, die xij madj millesimo trecentesimo vigesimo tertio, Aristanj. 8Et ut copie hujusmodj et ad verbum cum suo proprio originalj comprobato, jn iuditio et extra, plena et jndubitata fides adhibeatur, jdeo 9ego Julius Palmerj, notarius publicus prefatus, civis Aristanj, hic me subscribo et jnstante Antonio Scano, procuradore monacarum conventus Sanctj Martjnj prope et extra muros Aristanj, precedenteque mandato per potestatem et judicem ordinarium. 10Anno presentj, civitatis Aristanj, die iii Augustj M.C.C.C.[X.X.]III, factum meum solitum artis notarie, quorum publicis claudendis jnstrumentis utor, apono signum.
Sul margine sinistro della carta, in corrispondenza delle righe iniziali dell’atto, compare un’annotazione: 11guerta de Molino 5 missas cata año.
***
5.3 babu]. Dopo la b, una macchia impedisce la lettura delle lettere successive, comunque facilmente ricostruibili data la formularità dell’espressione.
5.3 Cannjna]. C’è un segno di abbreviazione sovrapposto alla terza –n–.
5.5 potana] potara.
5.10 quorum]. Una macchia copre la lettera (o il segno di abbreviazione per la nasale) finale.
5.11 Tutte le schede presentano una serie di annotazioni sul margine sinistro della carta. La prima annotazione è sempre della grafia del notaio Deltoro, la seconda e la terza sono quasi tutte attribuibili, in successione, ad altri due scrivani che, uno di seguito all’altro, curarono l’aggiornamento del registro. In alcune schede compaiono inoltre annotazioni sul margine inferiore della carta, attribuibili a mani diverse e spesso ricorrenti.


text:
(Per leggere l’articolo in italiano cliccare sulla bandierina in alto)
Nerèide pariat chene morte e chene betzesa. Sa mente sua nida miraiat a su tempus benidore, su coro carignaiat pensamentos de amore a sa terra nadia e a sa zente sarda virtudosa, a sa matessi manera de cando fut una pitzinna dìliga e disizada.
L’aia intesa janteris manzanu, una telefonada de mes’ora fiorida de ideas noales e friscas, che-i su nie de sos montes nostros in custas dies de ierru crispu.
Pensaiat a su Prémiu Alziator e aiat aggradéssidu cun totu su coro su determinu de sa Cumona de Bosa de l’istrinare sa citadinànzia de onore. “Ja ti l’as meréssida, grascias a Deu”, l’aia nadu. “Si podet dare chi eja”, m’aiat torradu. “Dae 80 annos ando a inie, in s’istiu”.
Pro Antoni Gramsci fut imbideada de fagher de totu pro nde li torrare sos ossos in Sardigna: “Non bi faghet nudda in Roma, in su campusantu de sos inglesos. A mie paret unu malufadu, Emìliu Lussu puru diat aer chérfidu reposare suta s’àlvure manna de sa corte sua, in Armungia, ma sa muzere no at iscobiadu mai inue ch’aiat frundidu sa chijina”.
Issa non l’ischiat, ma su fadu l’aiat riservadu un’istrina distinta déndeli su tempus de justu pro fàghere un’ispétzia de testamentu chene medida de annos: in su mese de Sant’Andria aiat congruidu -cun sos dischentes suos Sabrina Perra e Giuseppe Puggioni- una prenda de trabagliu subra sas mortes malas femininas (ma issa preferiat sa paràula pius latina, muliericidi) in Sardigna, “Féminas mortas chene reposu”, imprenta AMD.
Custu lìbberu irrichit e cumpletat sa sienda lassada in eredidade a sa terra sua , cun “S’Isula de sos coraddos” de su 1997, imprenta Nis, unu analizu de bundu subra s’identidade de sos Sardos: sa mirada de chie abbàidat in sas profundidades de su mare inue si cuat su coraddu.
Nerèide Rudas at iscritu puru una lista longa de istùdios de cabéntzia subra paritzas maladias de s’ànima: a sa psichiatria aiat intregadu sa vida sua comente professora de s’Universidade de Casteddu, ghiadora de sa Clìnica psichiatrica e de s’iscola de perfetzionamentu, ultres a esser istada presidente de s’Iscola de psichiatria riferida a sos reatos chi l’agabban in su Palatu de Justìssia.
Ma sa figura sua bolat subra sa siéntzia méiga: su valore de sa pessone contat pius de su trabagliu in s’arte seberada. Nerèide est istada e at a sighire addurare una Mama Manna Nostra Mediterrànea a sa manera de Juanne Lilliu (amigu sou istimadu).
Nos lassat s’indicu de una caminera ondrada dae sa géniu e ingalanidu dae su sentimentu de chie no at a morrer mai. Issa at a esser Nerèide abbia, chene mancu bisonzu de sambenadu.


text:
Paratore, C. (2015). [Giovanfrancesco Straparola] Francisco Truchado, Honesto y agradable entretenimiento de damas y galanes, edizione, introduzione e note a cura di Marco Federici, Roma, Nuova Cultura, Collana Iberica, 2014, 730 pp.. In Giuseppe Grilli (a cura di), Viaggi rari (pp. 479-482). Aracne Editrice Internazionale srl.
[Giovanfrancesco Straparola] Francisco Truchado, Honesto y agradable entretenimiento de damas y galanes, edizione, introduzione e note a cura di Marco Federici, Roma, Nuova Cultura, Collana Iberica, 2014, 730 pp.
Carlotta Paratore
2015
I documenti in IRIS sono protetti da copyright e tutti i diritti sono riservati, salvo diversa indicazione.


text:
1Ego Armannus, prior de Bonarcato, comporeilli ad Abisatu et a Corsa Cankella, socra sua et a muliere sua Vera, plaza in Cellevane tenendo assa de Furadu Corria servu de sancta Maria de Bonarcato; 2et deindelli boe in ·IIII· tremisses et fargala in ·VIII· operas et ·XI· cubita de pannu in ·IIII· oberas et ·II· ferros in obera et complilli prezu. 3Testes dessa prezatura et dessu preçu: donnu Comida de Çori de Cellevane et Goantine Mafronti et Petru Mafronti et Iohanne Trinti et Petru de Çori et Troodori Seke et Comita de Cerkillo et Dominige Nanu et Iorgi de Corte || [c.33r] et Furadu Corria mandatore de clesia et Iorgi Pasi et Iustu Cankella et Iohanne Musca et Iohanne Pistore terrale de fictu de Bonarcatu.
70.1 a Corsa] a aggiunto nell’interlinea.
70.2 ·VIII· operas] VIII· operas.
·II· ferros] II· ferros.
70.3 terrale] La parola è preceduta da due lettere cancellate.


text:
Tre di troppo, trailer film di e con Fabio De LuigiLingua: Italiano | Durata: 00:01:52 |
Il trailer della commedia per tutta la famiglia diretta e interpretata da Fabio De Luigi con Virginia Raffaele, Fabio Balsamo, Marina Rocco e Barbara Chichiarelli.
Il trailer ufficiale di Tre di troppo, la commedia italiana per tutta la famiglia diretta e interpretata da Fabio De Luigi con Virginia Raffaele, dall'1 gennaio 2023 al cinema distribuita da Warner Bros. Pictures. Nel cast anche Fabio Balsamo, Marina Rocco e Barbara Chichiarelli. Il soggetto è di Michele Abatantuono, che ne firma anche la sceneggiatura insieme a Lara Prando e Fabio De Luigi. Tre di troppo è una produzione Warner Bros. Entertainment Italia, Colorado Film Production e Alfred Film ed è prodotto da Maurizio Totti, Alessandro Usai e Iginio Straffi per Colorado Film e da Roberto Amoroso e Maria Theresia Braun per Alfred Film.


text:
Rivolutzione iraniana
Sa rivolutzione islàmica[1] o rivolutzione irianiana[2] (in persianu: انقلاب اسلامی, Enqelāb-e Eslāmī) de s'Iràn est s'imparis de acontessimentos chi cumportant su derrocamentu de sa monarchia (personalizada in s'Iscià Mohammad Reza Pahlavi) e su càmbiu in una Repùblica islàmica suta cumandu de s'Ayatollah Ruhollah Khomeini, dae chie a bortas fintzas benet su nùmene de rivolutzione khomeinista. Est cunsideradu un'eventu chi "at fatu dae su fundamentalismu islàmicu una fortza polìtica... dae su Marrocu fintzas a sa Malaìsia".[3]
Is primas manifestatziones importantes contra de s'Iscià aiant comintzadu in su mese de ghennàrgiu de su 1978.[4] Intre su mese de austu e su de nadale de s'annu matessi, sos isciòperos e is manifestatziones aiant paralizadu s'istadu. S'Iscià si fiat fuidu dae s'Iràn a s'esìliu a metade ghennàrgiu de su 1979, e duas chidas a pustis s'Aytollah Khomeini fiat torradu a Teheràn, in ue fiat istadu retzidu dae unos cantos milliones de partidàrios.[5] Su règimene fiat rùidu pagu a pustis, s'11 de freàrgiu, cando is gherrillas e is tropas rebeldes aiant bintu subra de is tropas leales a s'Iscià in sa cumbata armada in is istradas. S'Iràn aiat votadu in referendum pro si cunvèrtere a una Repùblica Islàmica s'1 de abrile de su 1979,[6] e intro de su nadale fiat aprovada una costitutzione teocràtica chi cunsagraiat Khomeini a Cabu supremu de s'Iràn.
Custa rivolutzione fiat istada insolita pro is preliminares suos, pro sa manera de s'isvilupare e pro is cunsighèntzias suas, totu s'imparis de fortzas pagu frecuente in s'istòria de is rivolutziones in totu su mundu:[7] s'agataiant a mancare medas de is càusas fitianas de una rivolutzione (derrota in una gherra, crisi finantziera, abbolotu de campagna, o iscuntentu de s'esèrtzitu);[8] aiat produidu unu cambiu a fundu cun lestresa manna meda;[9] fiat massimamente populare;[10] derrocaiat unu règimene suta amparu forte de un'esèrtzitu e unos servìtzios de seguresa pagados bene meda;[11][12] e cambiaiat una monarchia chi fiat modernizende s'istadu cun una teocratzia fundada subra sa tutela de is giuristas islàmicos (velayat-e faqih). Su resurtadu - una Repùblica Islàmica "suta su cumandu de unu religiosu sàbiu esiliadu dae Qom de 80 annos" - fiat, comente aiat naradu unu àteru sàbiu, "chene duda una brulla chi tocat a ti dd'ispricare",[13] ca de intrada non si cumprendet.
Non gasi insòlita ma giai prus carca est sa cuntierra subra is resurtados de sa rivolutzione islàmica. Pro calicunos est istada un'era de eroismu e sacrifìtziu chi aiat ingenneradu s'embrione pròpiu de un'istadu islàmicu mundiale, "unu modellu perfetu de vida isplèndida, umana e divina… pro sa gente de totu su mundu."[14] Dae s'àtera banda, unos cantos iranianos creent antimes ca sa rivolutzione fiat istada unu tempus cando "pro una pariga de annos totus nois amus pèrdidu su conca", e chi "nos promitiat su chelu, ma... at criadu un'inferru in Terra."[15]
Riferimentos[modìfica | modìfica su còdighe de orìgine]
- ↑ History of Iran - Islamic Revolution of 1979, in iranchamber.com.
- ↑ Iranian Revolution [1978–1979], in britannica.com.
- ↑ Vali Nasr, https://books.google.cat/books?id=a-QH_CxIFTEC&hl=it.
- ↑ The Iranian Revolution, in fsmitha.com.
- ↑ Ruhollah Khomeini, in britannica.com.
- ↑ Iranian Revolution [1978–1979], in britannica.com.
- ↑ Jahangir Amuzegar, Dynamics of the Iranian Revolution - The Pahlavis' Triumph and Tragedy.
- ↑ Said Amir Arjomand, The Turban for the Crown: The Islamic Revolution in Iran.
- ↑ Jahangir Amuzegar, Dynamics of the Iranian Revolution - The Pahlavis' Triumph and Tragedy.
- ↑ Charles Kurzman, The Unthinkable Revolution in Iran.
- ↑ The Priest and the King: An Eyewitness Account of the Iranian Revolution.
- ↑ Ervand Abrahamian, Iran Between Two Revolutions.
- ↑ Cheryl Benard, Zalmay Khalilzad, The Government of God: Iran's Islamic Republic.
- ↑ Iranian President Mahmoud Ahmadinejad: As Soon as Iran Achieves Advanced Technologies, It Has the Capacity to Become an Invincible Global Power, in memri.org.
- ↑ Afshin Molavi, The Soul of Iran: A Nation's Struggle for Freedom.


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
zirài , vrb: girai*,
zirare Definition
andhare peri su logu, fàere giros (fintzes po averguare o cricare cosa), castiare a un'àtera parte, furriare de parte una cosa; ammostare, fàere a bíere; afrontare a unu difendhendhosi; fintzes torrare o portare a domo, arrecuire, ghirare
Synonyms e antonyms
furriai,
furrietare,
ghindhare
/
arringai
Idioms
csn:
zira! (narendi a unu chi portat cosa in manu) = ammustra!, fai a biri!; zirare bentu = cambiare filada de su bentu e, in suspu, andhare sas cosas in contràriu; zirare a bidha, a domo = ghirare, contoniai
Sentences
ma est rundhellu, mih, custu: istat die die zirendhe! ◊ apo ziradu totu sas butegas ma no apo àpidu su chi cheria ◊ ziradilu totu, su cunzadu, fintzas a bídere no bi agates carchi àidu! ◊ ndh'at dépidu zirare, de logos, bendhindhe ozu!…◊ ite che sunt zirendhe, in bidha, sas finantzas?◊ ite bi sezis zirendhe intro de s'ortu meu?
2.
zira, a bídere comente l'as fata custa cosa!
3.
zira zira, bastat etotu, mih, cussa cosa! ◊ ti podet bènnere su tempus contràriu: no cherfat Deus chi ti ziret bentu!
4.
arratza de gama chi ndhe at ziratu, Andriedhu, dae teracare! ◊ a bidha bi ziraiat unu comporatore chi las pacaiat bene sas pedhes cràpinas
Translations
French
pérégriner
English
to wander
Spanish
peregrinar,
volver
Italian
peregrinare
German
wandern.